text:
Ɗuum hawri ko e waklitere mbaylaandi (Révolution industrielle) ummoriinde to Laamaandi ndentundi*. Oon sahaa Siin ina uddanii ko heddii e winndere ndee. Ndeen uddaare ina jeyaa, sikke alaa, e ko leefɗini leydi ndii, sibu hawri ko e yonta julyultondiral njulaagu kam e koloñaal.
Ɗuum hawri ko e waklitere mbaylaandi (Révolution industrielle) ummoriinde to Laamaandi ndentundi*. Oon sahaa Siin ina uddanii ko heddii e winndere ndee. Ndeen uddaare ina jeyaa, sikke alaa, e ko leefɗini leydi ndii, sibu hawri ko e yonta julyultondiral njulaagu kam e koloñaal.
Nii woni, caggal nde ndi foolaa e golwole opiyoom, ndi feccaa pecce pecce, heen feccere fof waɗaa e njiimaandi ngootu e konuuji leyɗe hirnaange. Yeru, Almaañ jiimnoo Shanndong, Farayse jiimnoo Yunnan.
Murto anndiraango murto Taiping waɗi e hitaande 1851, kono konuuji Farayse e Biritaan pooli ngo e hitaande 1864. Japon kadi fooli konuuji Siin e wolde adannde hakkunde Siin-e -Japon (1894 – 1895), heɓti duunde Taywaan e duuɗe Pengu. Caggal ɗuum, Laamaandu-ngootiɗndi e Riisi e Japon e Farayse e Almaañ e Belsik njiirondiri ko heddinoo koo, gooto heen fof yaajtini njiimaandi mum.
Ko nder ɗee caɗeele teeŋtuɗe waklitere ummii e hitaande 1911. Ardii nde ko jannguɓe e hoohooɓe politik ɓe miijooji jahruɗi yeeso ; ɗum yuumti e cosgol Ndenndaandi Siin e hitaande 1912 e gardagol Sun Yat-sen gardinooɗo parti ngenndiijo biyeteeɗo Kuomintang. Kono haɗaani leydi ndii naattude e iiñcuru e hitaande 1916…
Heerto Maruceewo Siin sosaa to Changhai e hitaande 1921. Sun Yat-sen mo seeraano e ɗaɓɓirde Dental Sowiyet ballal, sosi, e hitaande 1923 to Kanton (Canton) Duɗal konu Huangpu, potngal heblude konu Siin kesu, ardini ngal Canngaay Cek (Tchang Kai-chek). Nde Sun Yat-sen sankii e hitaande 1925, Canngaay Cek ummanii heɓtude rewo leydi ndii e juuɗe laamuyon koninkooɓe, o waɗi wuro Nankin ngoo laamorgo makko. Ko ndeen kadi o taƴondiri e maruceeɓe (koministe) en ɓe o wallondirtunoo, o neli konu makko njani e mum en, moññi ɗum en to Shanghai. Ɗoo wolde ɓesngu fuɗɗii. O heɓti Wuhan, laamorgo maruceeɓe e hitaande 1928. Winndere ndee heɓtini laamu makko, laamu Kuomintang e dow Siin.
E hitaande 1931 Maawoo Tsee Tung sosi Ndenndaandi Sowiyet Siin, kono, e hitaande 1934, konuuji Canngaay Cek ƴooñi kominist en. Ɓeen ƴirɓani rewo, woni ko anndiraa Lappol juutngol (Longue marche), sibu ko 12000 kiloomeeteer ɓe njahri koyɗe. Ko 100 000 neɗɗo, tawi heen 86 000 ko koninkooɓe Konu mboɗeewu (woni konu Maawoo en). Lappol ngol fuɗɗii ko ñalnde 15 oktoobar 1934, ngol joofi ko ñalnde 19 oktoobar 1935. Ko ɗoo Maawoo jaɓanaa e nder Heerto maruceewo, wonti koowoowo maɓɓe.
E hitaande 1937 konu Japon yani e Siin. Ɗum addi wolde ɗiɗmere Siin-Japon. Ndeen Canngaay Cek faayii hoore mum, o ruttitii e kominist en ngam wallondirde e mum en haɓde e Japon. Caggal nde hare ndee wonti wootere, Siin waɗti hiiseede e doole jeyaaɗe e wolde ɗiɗmere winndere, Dental dowlaaji Amerik walliti no feewi Kuomintang ngam haɓtaade Japon, kala nanondire ɗe mbaawraano ɗe Ameriknaaɓe e Biritaannaaɓe njogodinoo e Siin ngittaa. Batu Yalta yamiri Dental Sowiyet, fawaade e jaɓgol Heero maruceewo Siin, yo yaltin konu Japon e nokku biyeteeɗo Mandchourie oo. Kono balle Amerik alaa ko nafti, ɗe ndartinaa e hitaande 1947.
Maawoo, gila sompi Ndenndaandi Sowiyet Siin, haa teeŋti noon caggal Lappol juutngol, naatni miijo heso to bannge peeje waklitere foti tuugaade haa heɓta laamu. Piɓle Marx-Lenin gaadanteeje tuugii ko e baklitte ubriyeeji nder cahe teeru. Maawoo noon, e fawaade e hujja wonde ko remooɓe ɓuri heewde e leydi Siin, tee miijanteendi ubriyeeji ƴellitaaki ɗoon no feewi, wiyi wonde waklitere fuɗɗortoo ko dowri, faya e teeru (Dowri uddata gure teeru). Nii woni ɓe puɗɗorii ko mbayliigu remru e yuɓɓinde remooɓe e waɗde hare betel. E saawiyee 1949 tawi ko ɓuri heewde e yimɓe leydi ndii nootiima e dillere maɓɓe; ɗuum waɗi Konu mboɗeewu, nde heɓtata Pekin ndee, hay gooto dartaaki ɗum, woni waɗaani hare. Hakkunde abriil e noowammbar 1949 kominist en keɓti ko ɓurnoo heewde e gure leydi ndii tawi kaɓaaka boom.
Bookara Aamadu Bah
Ƴoogirde : wikipédia
Wolde Opiyoom. Wonaa wolde wootere, ko golwole keewɗe. Ko ɗe golwole njulaagu hakkunde laamu Siin e yonta Shin en (Qing), yiɗnooɓe haɗde njulaagu Opiyoom (ɗeɓi waade ko no siro huɗo ..) sabu mum batte mum e neɗɗo, e leyɗe hirnaange njiɗnooɗe jokkude nguun njulaagu. Wolde adannde ndee (1839 haa 1842) ko hakkunde Siin e Laamaandi Ngootiɗndi. Wolde ɗiɗmere ndee (1856 haa 1860) ko hakkunde Farayse e Dental Dowlaaji Amerik e Riisi wondunooɓe e Laamaandi Ngootiɗndi e leydi Siin.
Tata mawka Siin. Tata mawka (e sinuwaa koybinaaɗo : 长城, woni ɓalal juutngal) ko mahateeri konu, woni tataaji baɗiraaɗi hanndaande e reende keerol rewo Siin. Ɗe kelaama e cili keewɗi, ɗe mahtaa hakkunde teem 3ɓiire hade Iisaa e teem 17ɓiire caggal Iisaa. Kayri woni mahateeri ɓurndi mawnude ndi aadee meeɗi mahde, yo won to bannge njuuteendi walla njaajeendi, tooweeki e tekkeendi e ñiso.


c: text/html

text:
Sooja’en Heɓi Piirooje Konu Kese
Sooja’en asama ɓe lesdi Naajeeriya, NAF heɓi ɓesdaari piirooje elto konu kese joyi fahin ɓesdaari ngam sembiɗinki kuuɗe elto sooja’en honirooɓe piirooje nder lesdi ndin.
Non woɓɓe fukaraaɓe 16 nder maɓɓe e surba’en ɗiɗo woniiɓe nder jangirde elto kuuɗe sooja moodi ɓendini elto lanyol piirooje nder jangirde elto lanyol piirooje nde Kaduna.
Ɗo latti aran nder duuɓi ‘yattuɗi 30 ko jangirde elto Soja nde lesdi wonde Kaduna heɓi fukaraaɓe maare moodi dow laanyol piirooje fodde ɓe timmina jangirde dow elto kuuɗe soja.
Piirooje ɗen yebre on nder piirooje elto konu 10 ɗe Naajeeriya soodi iga lesdi Pakistan.
Piirooje ɗen lattuɗe kese nder cawli maaje ɗe tafiraama bee nauraaji zamanu irin ɗe duuniya fuu naftirta jotta.
Ardiiɗo lesdi Naajeeriya hiddeekoojo, Professor Yemi Osinbajo andini dow gootal nder laabi sembiɗinki yaake rento nder lesdi ɗi ngomnati ardiiɗo Buhari ardini woni firlutuki kuuɗe Sooja’en lesdi ndin her heɓanki ɓe elto keyngo areeji kuwtinirteeɗi ɗi zamanu e tabutunki ɓe rokkama hakkeeji maɓɓe no handi e nde handi.
Gurin

robotstxt: allowed

filter: keep


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Monthly Archives: avril 2015
E ko winndantaa Pulaar? accaa ɗon Faransee maa Engele ?
Gila mi fuɗɗii ngudude winnda wenga (yowa) e ɗemngal Fulfulde, miɗo fewtinireede ngal lamndal e nooneeji sertuɗi: Ko winndantaa Pulaar? Ko fii honɗum winndirta e Pulaar? Miijo maa e winndo Pulaar? Faandaare maa e ɗemngal Pulaar/Fulfulde? Wano-non wano-non.
Mi sikkuno ko min tun fewtiniraa ngal lamndal, kono adinooɓe lam e winndo Pulaar ɓen kadi lamndanooma sugu mun.
Binndol ɗemɗe Afrik: ko Oropnaaɓe mbii en, yo en ngoppu karfe Arab?
Kawral ganndal mawngal fiɓaama ñande 5 – 6 lewru nayaɓiiru (Ibriilu) 2015, nder Duɗal wiɗto e jaŋde Afrik-Jaaɓi haaɗitirde Keer leydi Misra. Les tiitoonde « Ɗemɗe Afrik nder baylitale guuraaɗe »
Najiriyaa: Parti Buhari on (APC) foolii ka woote nokkuje « élections locales »
Ko jaaynde BBC nden woni adii fampagol kumpital haŋki wa nii, ka lowre maɓɓe faransiire, ɓe tiitori ɗum « Nigeria : victoire écrasante de l’APC », APC non walla « Le Congrès progressiste » ko lanndaa (parti politique/ political party) mo hooreejo keso on Muhammad Buari ardii, partii on heɓi julle 19 e nder 28 heertinanaaɗe guwerner en (gouverneur; governor).
Moodi Abdul Aziz Jallo toɗɗaama hooreejo TP Mali (2015)
Sakiraaɓe tedduɓe, Jaŋgooɓe Misiide, miɗen humpita on wonde e ñalaande 11 Awril (Seɗto) 2015 nden, Yiilirde (Bureau) Tabiltal Pulaagu nden Mali yuɓɓuno dental (Congrès Ordinaire) ngam heyɗintingol yiilirde nden joɗɗina woɓɓe goo ko kippa Tabital nagl…
Ɗum non ko ka saare mawnde Bamako woni ko waɗi e ardungal jaagorɗo finaa-tawaa on Mali (Ministre de la Culture, de l’Artisanat et du tourisme), Sonna Raamatullaay Jallo. E nder kongol makko ngon, o jaarnuno yiilirde yaltunde nden, o holliti weltaare makko mawnde e golleeji maɓɓe ɗin..


text:
Laamu Muritani loppitii leydi Donnaaynaaɓe, hay ɗo ubbi maayɓe woppanaani ɗum en, sibu ɓe ubboyta ɓe ko Senegaal. Gese maɓɓe ɗe ɓe ndematnoo tottaama omdafeer en ɓalliiɓe laamu, tee dowla Muritani wondi ko e ɓeen omdafeer en.
Donnaaynaaɓe maa tacca maayo, paya Senegaal, ko toon mbirnoyta maayɓe mum en. Ɗum addani mawɗo wuro ngoo wiyde « to Donnaay, kala maayɗo wontata ko Senegaalnaajo ». Waɗi noon ko sammbataliije keefii cehe wuro ngoo. Mo alaa hay ɗo ubbi maayɗo mum, miijantaake jogaade ɗo remi, alaa ko haali ɗo oorni jawdi mum.
Ngam faamde caɗeele leydi ɗe donnaaynaaɓe ngondi ɗee, maa ndutto-ɗen caggal. E hitaande 1990, hitaande caggal luural hakkunde Senegaal e Muritani, konu Muritani yaɓɓi hakke, taccini ɓee ɓaleeɓe Muritaninaaɓe gaɗa maayo, e wiyde Aamadu Muttaar Wan mawɗo wuro ngoo : « konu Muritani waawni min woppude leyɗeele njaatiraaɓe amen e mooloyaade Senegaal ».
Kono laamu Muritani ina jokki haa hannde yeddude ɗee bone, sibu ko e hunuko mawɗo leydi oo e hoore mum, hono Muhammed Abdul Asiis, ngolɗoo konngol yalti : « min peccitiima leyɗeele cooyɗe, ɗe ndemaaka. En mbaawaa haɗde jeyaaɓe rewo Muritani remde to worgo leydi ndii ».
Sinno tan ko remooɓe goonga goonga rewonaaɓe kuutortonoo leydi ndii, omo waawi wiyde noon. Kono fawi junngo mum e leyɗe daande maayo hannde, ko yimɓe laamu tawi ko ɓuri heen heewde ko koninkooɓe e koye mum. Hay innde mawɗo leydi ndii e hoore mum ina sowtee heen e sahaa kala…
Bookara Aamadu
Ƴoogirde : Le360


text:
Gardiiɗo renndo teeru Ngijilon, hono Saada Njaay waɗii taaɓal e artude e lannda Apr mo mawɗo leydi Senegaal. Ngol ɗoo gartugol waɗii bettere mawnde e nder reedu fuuta. Sabu ina woodi wiyatnooɓe haa aduna firtoo hay gooto hawrataa Saada Njaay artude e lannda Apr. Sabu kam ina anndanoo omo joginoo fiɓnde e lannda PDS mo Abdullaay Wadda ardii o. Gila nde o haalii wonde o artii e gardiiɗo leydi ndi won wiyatnooɓe ko kuulal makko kaŋko Saada ittunoo Makki e laamu. Ɗuum waɗii kaawniiɗe no feewi e ardiiɓe lanndaaji wonɓe gaay e fuuta. Jaltugol hooreejo leydi ndi e laamu addaniino ɗum udditaare e sosde lannda mum, waɗi suɓngooji woni hooreejo leydi ndi. Heewɓe kam mbiyii ko politik alaa ko ɓuri ɗum haawnaade tee alaa ɗo haaɗi. Rennduɓe woto mbiye ceertataa, seertuɓe woto mbiye ndentataa. Sabu Demmba Jah ina wiyatnoo politik wonaa yennondirde, woto ƴettondirde, a addat bannge maa mi adda bannge am ndenten peewnen leydi men. Waɗde hannde ko miijo woni ngo mawɗo Saada Njaay jogii ngam addude ballal mum. Ko waawi haaleede fof kam Saada artii e Makki Sal.
Bookar Sek Lewlewal Maatam


text:
nguoi do toi day tinh o noi dau Video
nguoi do toi day tinh o noi dau
Related: nguoi do toi day tinh o noi dau full hd 720 480 px, high quality nguoi do toi day tinh o noi dau HD, nguoi do toi day tinh o noi dau avi mp4 flv 3gp for mobile, nguoi do toi day tinh o noi dau for ipad, nguoi do toi day tinh o noi dau tutorial
TAI
Music Card
Music Gift
Mp3 nguoi do toi day tinh o noi dau
Clip Related
- Playlist mode is available, You can add video, mp3 to playlist (not require Login)!
Enjoy your Playlist!


text:
Emauwel Makron hooreejo leydi Farayse suɓiima hooreejo jaagorɗe. Ko biyeteeɗo Eduwaar Filip o suɓii ngam ardaade laamu nguu. Eduwaar Filip noon jeyaa ko e lanndaaji jahruɗi ñaamol. O wonnoo ko depitee meer to Le havre. Omo yahra e duuɓi 46.E talaata hee maa annde jogrɓe jeyeede e laamu nguu tawa fawaaki e lannda, sabu Makron ala ɗo jeyaa e lanndaaji ɗii.
Caggal cuɓogol hooreejo jaagorɗe, Makron waɗii njilli mum ngadiingu to Berlee e leydi Almaañ.
EDUWAAR FILIP, FARAYSE ANNDII HOOREEJO JAAGORƊE MUM
Emauwel Makron hooreejo leydi Farayse suɓiima hooreejo jaagorɗe. Ko biyeteeɗo Eduwaar Filip o suɓii ngam ardaade laamu nguu. Eduwaar Filip noon jeyaa ko e lanndaaji jahruɗi ñaamol. O wonnoo ko depitee meer to Le havre. Omo yahra e duuɓi 46.E talaata hee maa annde jogrɓe jeyeede e laamu nguu tawa fawaaki e lannda, sabu Makron ala ɗo jeyaa e lanndaaji ɗii.
About the author /
Lewlawal Communcation
Post your comments Annuler la réponse.
Ziar annuelle 2018
Rajo Lewlawal
Ayaawo
Cakkite+
-
-
EERAANGO GALLE SAYDKU UMARPosted in: Joljole Comments: 0
-
WUROSOOGI : PALEE PALEE HAKKUNDE SANNDARMORI E JOOM MOTOOJI ENPosted in: Renndo Comments: 0
-
WARNGOOJI KAASAMAAS : HOL NO HUUNDE NDEEE YAHRI ? (AAMADU JAW)Posted in: Joljole Comments: 0
-
KANEL : JOGAGOL FOORAAS OO JIBINII LUURALPosted in: Joljole Comments: 0
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0
-
CUDDIIƊO HOOREEJO SENEGAAL: KO POT-ƊEN ANNDUDE E MARIYAM FAY SALPosted in: Dawrugol Comments: 1
-
MBALLUDI LAAMU NGUU E MISKIIN EN : NDAARTUGOL KAAYITAAJI JIBINANNDE KO HEEN FAWIIPosted in: Renndo Comments: 0
-
La ziarra annuelle de la famille omarienne célébrée à partir du 22 janvierPosted in: Joljole Comments: 0
-
-
Random+
-
HARE JABET : SAFRIRDE ASSIYA WALLITII FEDDE ASSADPosted in: Renndo Comments: 0
-
» FUƊƊORAADE JANNGUDE ƊEMNGAL MUM KO SODORDE WONDANDE CUKALEL » (JANNGINOOWO)Posted in: Pinal, Renndo Comments: 0
-
DAAWUUDA JAH : NJILLU DIIWAAN KANEL NGAM RUTTUDE TEDDUNGALPosted in: Joljole Comments: 0
-
BINNDITGOL WOOTEEJI : LIMOORE NDEE ANNDAAMAPosted in: Dawrugol, Joljole Comments: 0
-
21 DEBBO JOOLIIƊO : LAANA KAA HATTANAANI KO JOLNOO HEEN KOOPosted in: Joljole Comments: 0


text:
E fawaade e ciimtol windereewol ɓetowol ɓuraa kattanɗe waawde yahrude yeeso, ko Laamu Ruwanndaa woni 7ɓu e winndere ndee to bannge moƴƴugol ngardiigu leydi. Kayri woni yeeso leyɗe baaɗe no Siwis (9ɓiri) walla Liksammbuur (10ɓiri).
E wiyde World Economic Forum (WEF) hono Kawtal winnderewal faggudu caaktungal ciimtol ngol, ɓuri saabaade ɗum ko pamɗugol bonannde jawdi, haa teeŋti noon e depasuuji laamu.
« Ɗum haawaani min sibu eɗum yahdi e ko woodi e leydi amen koo. Ɗoo e Ruwanndaa ina woodi silsil paamniiɗo ko faati e kuufgol e ustugol depasuuji, haa teeŋti noon so artii e jawdi ndenndaandi » e wiyde Anastase Shyaka gardiiɗo diiso ruwanndaa toppitiingo ngardiigu. Tee kala ruwanndaanaajo ina waawi humpitaade kabaruuji teeŋtuɗi wonande golle laamu e peeje ƴettata e sifaa no ɗe ciynirtee e no laamu nguu yuɓɓinirta golle mum.
E nder Afrik, rewi e Ruwanndaa ko Duunde Moris (26ɓiiri), rewi heen Afrik worgo (32ɓiiri), Keñiyaa (51ɓiiri) e Uganndaa (79ɓiiri).
Ciimtol ngol toɗɗii ko 144 leydi e winndere ndee fawaade e bonnugol jawdi, e paddooje laaɓal golle lelnugol e ciynugol politikaaji ngenndiiji.
Bookara Aamadu Bah


text:
Nde tawnoo tonngoode 68 jaaynirgol men FƁ hawri ko e lewru Koorka, eɗen njogii weltaare duwanaade juulɓe kala koorka moƴƴo e fenñinde ɗo winndannde “Koorka e nder diine Lislaam” e Fuli winndannde nde ko Goomu Pinal “Fedde Lislaamiyankoore ngam Daawaa e Ɓamtugol duɗe e nder Muritani”.
Hol ko woni koorka ?
E nder diine lislaam, koorka firti ko waasde ñaamde e yarde, e jotondireede ngena e kala gollal bonnowal koorka, tuggi fajiri haa futuro. Koorka farlaama e leñol juulɓe, hono no farliranoo e leƴƴi gadinooɗi, e hitaande ɗimmere Fergo ( hitaande 624 caggal Iisaa). Alla wiyi : “ Eehey mon goongɗinɓe ! Koorka farlaama e mon, hono no farliranoo e leƴƴi gadinooɗi (leñol Muusaa, e Iisaa, ekon.) mbele oɗon ndeentoo !” SIMOORE 2, AAYE 183.
Ɓural koorka e nafooje mum to bannge fittaandu e renndo e cellal: ko adii fof, Koorka ina rokka en yurmeende, etee kadi ina ɗaɗnda e jeeyngol. Hono no Nelaaɗo (Sallallaahu Aleyhi wo sallam (S.A.S.) wiyi : “Koorka ko heedo hakkunde neɗɗo e jeyngol.” ; “Kala koorɗo ñalawma gooto sabu Alla, maa Alla woɗɗitin ɗum jayngol fotde ko ina yahranee duuɓi capanɗe jeeɗiɗi (70).”
Koorka ina janngina neɗɗo muñal, ina moƴƴina njoorto mum, ina naatna e mum nehtaare, e waawde nehde hoore mum (hono fittaandu mum). Koorka ina wallita neɗɗo e nafondiral, ina ƴellita njurum mum (fayde e miskineeɓe). Koorka ina itta kaarammburaagal e haasidaagal, sabu ene wallita en e ustude ñaamde men, e waawde rokkude, e sakkaade. Koorka ina itta tuundeele e ɓanndu, ina hoybina tekteki e kuuse. Koorka ina waawi woppinde simmotooɓe simme. Nelaaɗo (S.A.S.) wiyi : “Kooree, ndañon cellal!”
Mbaydiiji koorkaaji
1.Koorka mbaɗɗiika : Ramadaan
a). Baɗɗagol koorka:
Ɓuraana e sunna laawɗinii baɗɗagol koorka. Alla wiyi : “kala e mon jiyɗo lewru, yo o hoor lewru koorka ndu fof.” SIMOORE 2, AAYE 185. Nelaaɗo (S.A.S.) wiyi : “ jookli lislaam ko joy (5), jookdu tataɓuru ndu ko koorka lewru Ramadaan.” Koorka lewru Ramadaan ndu ko dewal Alla keewngal faayiida, sabu Nelaaɗo (S.A.S.) wiyi : “ kala mo hoori lewru Ramadaan ina goongɗini Alla, ina joortii njoɓdi Alla, ma yaaafe bakkatuuji mum bonɗi.” Waasde hoorde e dow amdu (hono belaaɗe) ko gollal ɓurngal bonde, hay sinno ko ñalawma gooto tan e nder lewru Ramadaan ndu. Sabu ko ɗum bakkaat mo yaafetaake. Juulɗo fof ina foti anndude no rewrata Alla.
b) Hol potɗo hoorde ?
Koorka ina waɗɗii e kala juulɗo kellifaaɗo, jogiiɗo hakkilantaagal timmungal. Ɓeeɗoo arooɓe noon potaani hoorde : nayeejo nattuɗo jogaade kattanɗe hoorde ; ñawɗo : so tawii koorka ka ina ɓeyda ñawu ngu ; debbo reedu, cowiiɗo, e koriiɗo, e muyninoowo : ngam reende cellal yumma o kam e ɓiɗɗo o ; debbo ellinɗo (duŋiiɗo funnaange, maa piiliiɗo) walla gonduɗo e ƴiiƴam ɓesngu ; ɗanniiɗo : lislaam ina newnani mo yo o taƴ koorka makko. Kono noon ɓeeɗoo ina poti yoɓde balɗe potɗe e ɗe ɓe kooraano ɗe. Alla wiyi : “Kala e mon mo sellaani, walla gonɗo e ɗanngal, yo o hoor caggal ɗum balɗe potɗe eɗe o hooraano ɗe.” SIMOORE 2, AAYE 185.
c). Doosɗe ndaɗɗudi koorka
Doosɗe ndaɗɗudi koorka ko ɗeeɗo garooje : anniya : juulɗo fiɓat anniya hoorde, ngam ɗooftaade Alla. So tawii koorka ka ko farilla, anniya mum ƴettetee ko ko adii fajiri. Kono, so tawii koorka ka ko gattal (sunna), anniya o ina waawi ƴettoyeede caggal fajiri, walla nii caggal nde naange fuɗi, e dow sarɗi noon : tawa noon neɗɗo o ñaamaani, yaraani ; waasde ñaamde e yarde e jotondireede ngena, gila puɗal haa mutal naange.
d ). Geɗe bonnooje koorka
Bonnata koorka ko : waasde anniyaade nde hoorata nde ; anniyaade taƴde koorka mum e yolnde he, hay so neɗɗo ñaamaani yaraani ; naatgol e nder kuuse ñaamde, ko nde waawi wonde fof, maa walla njaram, taawa ko hunuko rewri, walla hinere, walla nofru, tawa ko e teyaaɗe ; jotondireede ngena
Tesko no moƴƴi : so tawii neɗɗo yejjitii ñaamii, maa walla yarii, ɗum bonnataa koorka makko. Sabu ɗum Nelaaɗo (S.A.S.) wiyi : “oon mo yejjiti ñaami, walla yari, tawi tinaani, yo jokku koorka mum, sabu ko Alla ñaamni mo, yarni mo. Kono noon so tawii neɗɗo aamdiniima, waɗii geɗal bonnowal koorka, o foti ko waɗde “kaffaara” (“iddiyya”) ciforiiɗo rimɗinde jiyaaɗo, maa walla hoorde lebbi ɗiɗi deggondirɗi, walla ñaamninde miskineeɓe capanɗe jeegom (60), wonande kala ñalawma bonnaaɗo. Wonande koorka sunna (gattal) noon , “kaffaara” alaa.”
ɗ). Geɗe jiɗaade e koorka ko : neeɓnude (leelnude) kejjaari (mbaynaari ) ; ñaamde wattannde jamma ; yaawde taƴde, caggal nde naange muti ; naaflude (“laylude”).
Nelaaɗo (S.A.S.) wiyi : “Leñol am seerataa e jam, ɗoon ɗo engol yaaccina kumtaari, e ɗoon ɗo engol neeɓna kejjaari”. Taƴiree koorka mon tamaroore wootere, maa tamarooje tati, walla tamarooje joy. So tawii on ndañaani tamarooje, taƴiree ndiyam. Duwaawu duweteeɗo caggal taƴgol ngol ko : “ɗahaba aɗɗamawu wabtallatil uruuqu wa sabatal ajuru inshaa Allaahu.” ; huutoraade coccorgal e koorka ; hebbinde golle dewal Alla : hono jaŋde ɓuraana, njuuluuji jamma, ekon ; rokkude asakal muddo hoore ; waɗde ihtikaat (ɗuufnaade e nder jamaa) ; waɗde umra, wonande joganiiɓe ɗum kattanɗe ; waalde juulde (wuurtinde) jamma leylatul Qadiri, e jikrude (hono innude Alla),e duwaade.
e.) Geɗe ɗe potaani waɗeede e koorka ko : haala ka alaa faayiida ; waɗde geɗe kaɗaaɗe (ko wayi no fenaande, e ñohre, e pijirlooji kaantoriɗɗi, ekon) ; waɗde ko bonnata Ramadaan (looƴtaade tuuta e amdinaaaare, e gufƴagol pakitngol.
2. Koorka e gattal : ko wonaa e Ramadaan
Kaan koorka ina yamiraa, kono wonaa e farilla. Hoorde woon e ñalawmaaji e nder hitaande, hono : balɗe jeegom (6) e nder lewru humtoraandu (“shawaal”) ; ñalawma Arfa : ñande 9 lewru Taaske ; ñalawma 10 lewru Haaraan ; balɗe sappo e joy (15) gadane e lewru Yaawa (“shaabaan”) ; balɗe lewlawal : hono ñalnde 13, e 14, e 15, e nder kala lewru dariindu, ñalnde alkamiisa, e ñalnde altine yontere kala ; balɗe ɗiɗi fof hoorde heen ñalawma gooto.
3. Ñalɗi kaɗaaɗi hooreede :
Ina haɗaa hooreede : ñalawma Arfa, wonande gonɗo e Hijjoore ; ñalnde Juulde Koorka ; ñalnde Juulde Taaske, e balɗe tati (3) caggal taaske ; ñalnde aljumaa tan (alaa e sago ñalngu ngu lommboo) ; ñalnde aset tan (alaa e sago ñalngu ngu lommboo) ; balɗe sappo e joy battane e lewru yaawa, so wonaa joɓoowo ; ñalawma luural (ñalnde capanɗe tati (30) lewru yaawa); hoorde hitaande no woorunoo tawa taƴaani.


text:
Hah, ko tallooje koo. Alla ina fawi ɗe tampere, so yeerude tallude dubuuje, ngam naatnude ɗum en e gasɗe ngam reentoraade heege. Kono ko ɓuri haawnaade koo, ko hol no ɗee koowooje ndewrata laawol portingol e nder niɓɓere jamma. Tee, ɓeydi kaawis oo, ɗe tallata ko aɗe ndumtii laawol, aɗa njahra caggal.
Hol ko ɗowata ɗe, hol no ɗe njiyrata laawol portol ɗe ndewta ngol ? Ko ɗumɗoo wonnoo ko nanngunoo annduɓe kaawis.
Ɓe mbiɗti, haa ɓe njiyti, e hitaande 2003, wonde jamminta ɗeeɗoo tagooje ko annoore wulluure ummortoonde e lewru. Ndeen annoore noon ina leefi no feewi, no feewi boom. Kono, ñalnde 24 saawiyee 2013, annduɓe ɓee kollitii wonde njiytii goɗɗum kadi : Ina jeyaa e ko ɗowata tallooje, annoore koode, haa arti noon e annoore koode jiiryiirngal biyeteengal fedannde malaaɗo. Waɗi noon, e wiyde maɓɓe, tallooje ngalaa caɗeele yiytude bolol mum en hay so tawii lewru ummaaki, oon sahaa mo koode ñaarata no feewi e nder kammu.
Aannunoo ɓe ko anndude mbele koode kala ina ɗowa ɗe. Ɓe mbaɗi jarribo, ɓe mbirni koode ɗee kala haa heddii koode fedannde malaaɗo ; tawaa tallooje ɗee ngalaa caɗeele rewde portingol. Ɓe mbeñciti, ɓe mbirni fedannde malaaɗo, ɓe mbirniti keddiiɗe ɗee fof, tallooje ɗee mbemji. Kono, miijo annduɓe ɓee, alaa ko saabii ɗuum so wonaa koode fedannde malaaɗo kam e lewru ɓurde keddiiɗe ɗee leerde.
Ɗum noon, ko ɗee koowooje ngoni gadane teskaaɗe huutoraade koode e lewru ngam yiytude bolol. Haa e ooɗoo sahaa, annduɓe cikkatnoo ko aadee en tan e colli e won ɗeen barooɗe maayo, njamminortoo koode. Heddii ko annduɓe ɓee ina kaawaa ko addani tallooje huutoraade ngal beforgal ceeɓngal. Ɓe mbiyi jaabawol majjum woni ko nguurndam tallooje, sibu teskaama tallooje ina keewi wujjondirde talle. Ko ɗum tagi, Alla lonngini ɗe huutoraade geɗe gaddanooje ɗe waawde suuɗde ko yaaccii talle ɗe ngujjata ɗee, e rewde laawol ɓurngol raɓɓiɗde: ngool laawol ɓurngol raɓɓiɗde hakkunde toɓɓe ɗiɗi (nokkuuji ɗiɗi) noon, ko laawol portingol.
Kelmeendi
– annoore wudduure : lumière polarisée
– jiiryiirngal : galaxie
– fedannde malaaɗo : Voie lactée
– Jamminoraade : s’orienter
– Beforgal : outil de navigation
Bookara A.B.


text:
Fedde Ngenndiije Dentuɗe ina jogii ɓetirgel dewindtoongel ɓamtaare leyɗeele aduna ɗee e ɗii duuɓi 25 cakkitiiɗi. Ɓetirgel ngel ina hollita ƴellitaare aadee en e nder 148 leydi nder fannuuji : « ganndal, tolno nguurndam ceniɗam, ɗamaawu nguurndam e cellal, jeytoregol e nguurndam politik e renndo, senaare sato, kisal e hakkeeji aadee, daranagol nuunɗal e potal nder renndo. »
E wiyde ciimtol cakkitiingol ngol, ko Ruwanndaa fof ɓuri ɓamtaade e ɗii duuɓi 25 cakkitiiɗi, rewi heen ko Siin. Ko ɓuri haawnaade heen koo kadi, eɗen nganndi Ruwanndaa ummii ko e musiiba e jiiɓru bonndu, caggal warhoore ɓesngu baɗaaɗo toon e dow Tutsi e hitaande 1994.
Hannde, Ruwanndaanaaɓe ina ɗaminoo wuurde ko sowotoo laabi ɗiɗi ko ɗamintonoo wuurde e hitaande 1990(duuɓi 32), ko noon kadi naatgol sukaaɓe jaŋde soworii laabi ɗiɗi naatgol jaŋde ndeen. Eɗen mbaawi siftinde kadi leydi ndi ko njeeɗaɓiri (7ɓiri) e nder winndere ndee to bannge potndugol eddaaji, kayri woni yeeso leyɗe ɗee fof ko faati e jeytoregol rewɓe e nguurndam politik (64% to parlemaan). Laamorgo leydi ndii kadi, hono Kigali, woni wuro jeeɗaɓo (7ɓo) e winndere ndee to bannge laaɓal.
PNUD
Fulo : Bookara Aamadu Bah


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Noddaanud: Wallitee no webpulaaku immitora
Banndiraaɓe tedduɓe,
E winndanɗe amen kiɗɗe, men yewtuno on fii ngesa men mawnuba mban ka enternet ka fulɓe fof fottata ɗaɓɓita wiƴƴitoo taariikaaji e finaa-tawaaji mun, ɗum woni lowe men ɗe Ceerno S. Bah sinci gila 97, ɓe waɗi hen geɓe heewuɗe wano webfuuta, webpulaaku, webguinée, webafrica, ekn.
Gila lewru deesaambur 2013, lowe ɗen hino daarti, e kongol sincuɗo-ɗe on ka hello maɓɓe facebook ɓe wi’uno : « Mes sites web sont en panne. Ils seront remis en service après réparation. Merci ». Men sikki ɗum ko fii seeɗa tan haray golle fuɗɗitike, kono heɓii hannde lebbi nay gila ngal duncal daartii. Ko ɗum waɗi sabu si musiɗɗo men ginenaajo gooto fampii lowre ka enternet ngam moftude jonnondiral jooɗe fii wallitorgol dala wuluure ($1000).
Banndiraaɓe tedduɓe, gooto kala e men hino toraa embere mun on, ɗuuɗi fanɗi yawnaaki, nooto-ɗen noddaandu jonnondiral juuɗe fii wallitagol eɓɓo Ceerno S. Bah ngon. Damal ngal hino udiitii haa jooni, ko ɗoo mo wallitoto www.gofundme.com/7hexd4. On njaaraama
Depuis 1997, le Portail webAfriqa ( webFuuta , webPulaaku, webGuinée, Camp Boiro Memorial , etc ) a été pour les étudiants, les blogueurs , les professionnels et le public en général, un lieu de découverte de l’histoire de l’Afrique et de ses peuples.
Le jeune guinéen a lancé une initiative de crowdfunding depuis le 12 mars pour la collecte de $1000. Au premier jour, il a pu collecter un peu plus du dixième de cette somme. A juger par les noms de ceux qui ont contribué, malheureusement, il y a eu peu de guinéens.
Je sais que la plupart de mes « amis » sur FB sont des jeunes étudiants ou travaillant en Guinée dont l’âge la moyenne d’âge varie entre 24 et 35 ans. Ils ne peuvent donc pas contribuer. Mais, ils auraient pu au moins cliquer sur « J’aime ». Cependant, meme pour ça, mes nombreux messages sont passés inaperçus.
Abdoulaye Bah


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Miijo: Yahugol njananiri fii ɗaɓɓere e nguu jamaanu hannde!
Fulɓe wi’i: « Mo haylaaki o haylay hoore ». Ndee tiitoonde yahugol njananiri fii ɗaɓɓere e nguu jamaanu hannde no hitti fota fota, teeŋtinii wonande sukaaɓe wontirɓe hiirnaange Afrika (west Africa), sabu yaltugol fii ɗaɓɓere bonaa, hino moƴƴi, kono taw si ko wonɗo woo haani yaltude yaha e njananiri fii ɗaɓɓere? Hol ko waɗi sukaaɓe Afrik no himmiri yahugol e leyɗeele njanane ngam ɗaɓɓere? Hol ko haani wonde himme e faale neɗɗo yahoowo njanari fii ɗaɓɓere? Ley ɗoo, mi etoto jaabagol ɗee ɗoo lamnde, mi holla kadi yoga e nafaaji e lorraaji humondirɗi e yahdu njananiri fii ɗaɓɓere.
Ko adii fow, hino joopaa wonde e nder hitaande 2016 nden tun ko ɓuri yimɓe 5000 wonnooɓe e hoore laawol yahdu njananiri yoolike ka maayo hakkude Afrik e Erop (Mediterranean sea). Ɗee maayeele non, hino jokki ɓeydagol e ngol laawol, himme e faale sukaaɓe ɗuuɗuɓe nder hirnaange Afrik fewndo ɗoo ko yahdu njananiri fii ɗaɓɓere.
Yo mi artir ƴamol aranol ngol dow ɗoo: Taw si ko wonɗo woo haani yahude njananiri fii ɗaɓɓere? Gooto kala no haani himmirde wuurugol ka leydi mum wona tawaaɗo e dariiɓe fii ɓamtugol ndi, ko fii Aarabeeɓe ɓen no mari tinndol wi’ungol wonde: « Yiɗugol leydi mum ko jeyaa-ɗum e gomɗinal, wonɗo woo mo yiɗaa leydi mum ndin laatotaako tedduɗo ». E kadi, jeytaare nde o mari nden ka leydi makko, o heɓataa ɗum e leydi woo nder winndere nden (adunaaru ndun).
E nder hitaande 2016 nden tun ko ɓuri yimɓe 5000 wonnooɓe e hoore laawol yahdu njananiri yoolike ka maayo hakkude Afrik e Erop (Mediterranean sea)
ko ɗum waɗi si Abdullaay keeta wi’i e gimol makko: « Ɗuuɗa waɗa yiilotaako ». Sabu wonaa ko o waɗata ka leydi makko fow o waɗataa ka njananiri. Ɗum hollii wonnde si goɗɗo no mari fehre heɓugol nguuree makko on e ɓeynguure makko nden ka leydi makko, wata o himmir yahdu njananiri, ka liddu (instead); yo o ɓeydu wakkilaade ɗon, arma Alla ɓeyda wallude mo ñannde goo, sabu no jeyaa marɓe ɓuɓtu-ɓernde e nguu jamaanu men hannde, ɓen ɓe Alla newinani wuurugol ka leydi mum.
Gooto kala no haani himmirde wuurugol ka leydi mum wona tawaaɗo e dariiɓe fii ɓamtugol ndi
Ko hikkii ɗon, no jeyaa e ko woni sabu sukaaɓe hirnaange Afrik himmiri yahdu njananiri:
- Anngal golle: sukaaɓe ɗuuɗuɓe gaynii janngude; heɓtii seedeeji mum, kono ɓe ronku heɓude to ɓe liggoo (golla) walla hay siɓe heɓii ka ɓe golla, njoɓdi maɓɓe ndin yonantaaɓe.
- Tamƴinagol nguurndam newiiɗam: ngoo ɗoo miijo, wonaa sukaaɓe ɓen tun jogii ngo, yimɓe buy (ɗuuɗuɓe) hino sikki wonde si goɗɗo yahii njananiri, teeŋtinii leyɗe porto (tuubaako), o wontay kisan galo (alɗuɗo) e mbaadi otomatik (automatically), ɗum ɗoo no kirɗani (jalnanii) ɓe anndaa ɓen.
- Jiñinannde goreeɓe: e ngoo senngo ɗoo, laylati renndo ɗin (the social networks) no lorrude sanne sanne, sabu woɓɓe ko nate ɗe ɓe yi’ata weldiɓɓe maɓɓe wonɓe ka njananiri ɓen no posta (saaka) walla ko ɓen yeewtataɓe kon ekn jiñinta ɓe, ɓe sikka wonde moƴƴere nde ɓen alaa heɓude ka ɓe woni ton woodaaka.
Wonaa ɗii ɗoo tun, sabuuji ɗin no ɗuuɗi pandi, si en limtii en gaynataa, kono annditen wonde wonaa yahugol ngol ɗaɓɓaa, ko gaynugol ngol. Woɓɓe no ñiiɓa ka leydi mum wona gaynuɓe haaju, ko ɓen min mi yelii wonde tawaaɗo e mum.
E senngo goo, no woodi woɓɓe ɓe tawata gaynii woo tuma ɓe yalti ka leydi maɓɓe, ɓen no mari himme, awa kadi ko ɓuri kon ko aannde yaltintaɓe, sabu ado ɓe yaltude, a taway ɓe rewii e kore e payanɗe (ɓe etike haaɗtirde etagol) fii wonugol ka leydi maɓɓe kono ɓe ronku fehre, on tuma non ɓe etora ka njanari kadi.
Woɓɓe no ñiiɓa ka leydi mum wona gaynuɓe haaju
Ko himme e faale ɓen ɗon on yahoowo njananiri fii ɗaɓɓere haani jogaade, ko ɗum woni: yahugol ɗaɓɓere ganndal e jawle ko wallitora hoore mum, ɓeynguure mum e leydi mum ndin ontuma arta ñiiɓa ka leydi mum.
wuuruɓe ɓen ka njananiri wonaa mettuɓe goollidugol e mum, ɓay ɓe naɓidii e nooneeji yimɓe ɗuuɗuɓe, ko ɗum waɗi ɓe wonaa sewɓe gacce (weluɓe haɓidude)
E kadi, nafaaji ɗuuɗɗi no wondi e yahdu njananiri fii ɗaɓɓere, wano balle ɗe yahuɓe ɓen wallirta yimɓe maɓɓe jooɗiiɓe ɓen, gila e neldugolɓe mbuuɗi haa e yoɓangol miññiraaɓe maɓɓe wonɓe janngude, walla gannde nafooje ɗe ɓe jannginta ɓiɗɓe leydi ndin si ɓe artii, maaɗum faamu ngu ɓe heɓata ngun ton, sabu ko heewi kon, wuuruɓe ɓen ka njananiri wonaa mettuɓe goollidugol e mum, ɓay ɓe naɓidii e nooneeji yimɓe ɗuuɗuɓe, ko ɗum waɗi ɓe wonaa sewɓe gacce (weluɓe haɓidude) ekn.
Wano anndirɗen non huunde marnde nafa nde maraa lorra ɗuuɗaa, ko non woniri duumagol ka njanari pandi no wondi e lorraaji seeɗa, wano ko yahuɗo on luttetee yonta (generation) makko on kon, woɗɓe no yaha wona duuɓi ɗuuɗɗi, tuma ɓe artoyi, ɓe tawa hiɓe wa’i wa koɗo ka maɓɓe, yimɓe ɓe ɓe anndunoo goo eggii walla maayiino hara ɓiɗɓe goo kadi heɓaama haa njanɗiino, hay miññiraaɓe maɓɓe ɓe ɓe accunoo ko paykoy woniino jom-galleeɓe ekn.
Fii timmingol, mi wi’ay wonde kala faalaaɗo yahugol njananiri ngam ɗaɓɓere, yo o tasko taho haa o annda si tawii laawol alaa ngol o heɓirta ko o ɗaɓɓoyta kon e njanari ka leydi makko.
Mi wi’a kada kala yahuɗo walla faalaaɗo yahude njananiri fii ɗaɓɓere yo waɗtan yili (haqqil) e gimol Rica wi’eteengol yahdu safaari ka o wi’i ɗon:
Wonaa fii wonɗo woo yahdu ndun / ko Alla laamɗo on newnata / woɗɓe ko ka weeyo rewrata / woɗɓe yiltoyee / woɗɓe naatoya / woɗɓe ko ka maayo rewrata / woɗɓe maayoya / woɗɓe naatoya / woɗɓe ko ka laawi rewrata / woɗɓe hewtoya / woɗɓe hewtataa / wonaale yahuɗo woo gaynata / hinaale gayunɗo woo artata / yahuɗo woo hino hooloraa / o heɓi o heɓaa himo habboraa / mo heɓii fehre ka ɗaɓɓere / wata accu mawɓe maa e tampere / mo yahii haa o hewtii / o ɗaɓɓii haa o heɓii / o moɓii fow o artii / o jommbii haa o darnii / o walli siɓɓe o hajji / anndu oon ɗon no gayni, arma o ɓeyda wakkilaade fii no o wonira gaynuɗo, o annda kadi ko fii honɗum mi wi’ani wonde jooɗiiɓe bus hino miijii wonde si goɗɗo yahii njananiri o wontay alɗuɗo e mbaadi otomatik.
Kuɗol: Muhammad Jan Jalloh, Gine Konaakiri Waanindaraa, mo Donnde Fello


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Monthly Archives: janvier 2017
Fabraa’iru hewtii, lewru ɗemɗe neeniije !
Banndiraaɓe tedduɓe,
E hitaande 2014 nden, men yowuno winndannde ka Misiide ɗoo, nodditugol on mawningol haala men muynaaka kan battane ñalnde 21 Fabraa’iru wondude e https://fr.globalvoices.org fewndo nde ɓe fewtinirnoo men lamnde ko yowitii e fewndaare fulfulde nden ka internet. Ɓaawti mun, 2015 nden kadi, men yowiti winndannde hesere, nodditugol on fahin bugagol tweet ka ɗemngal men fulfulde, tawta winndere nden fof e eɓoo ngo kañum global voices nodditunoo.


text:
Ndeeɗoo tiitooonde firti ko fawondirde juuɗe mum ɗiɗi so ina juula, walla weeltinde ɗe. Laaɓtitinde geɗel heen fof no ardi.
Ko qabdu idii irsaal. Waɗi noon ko nelaaɗo (mo jam woni e mum oo –MJM), gila nelaa, yamiraa juulde, o meeɗaani juulde kanko e musiɗɓe makko, ɓe mbeeltini juuɗe maɓɓe.
Won wiyɓe kanko nelaaɗo omo juula omo fawondira juuɗe makko hakkunde wuddu e becce walla ɓernde, omo juula kadi o weeltina juuɗe.
Ndeeɗoo tiitooonde firti ko fawondirde juuɗe mum ɗiɗi so ina juula, walla weeltinde ɗe. Laaɓtitinde geɗel heen fof no ardi.
Ko qabdu idii irsaal. Waɗi noon ko nelaaɗo (mo jam woni e mum oo –MJM), gila nelaa, yamiraa juulde, o meeɗaani juulde kanko e musiɗɓe makko, ɓe mbeeltini juuɗe maɓɓe.
Won wiyɓe kanko nelaaɗo omo juula omo fawondira juuɗe makko hakkunde wuddu e becce walla ɓernde, omo juula kadi o weeltina juuɗe. Wiyooɓe noon ɓee mbiɗtaani diine no feewi, ɓe laaɓaaka nguurndam nelaaɗo (MJM), sibu nelaaɗo e musiɗɓe mum fof nguurii haa maayi so ina njuula qabdat, hay heen gooto meeɗaaka yiyeede ina juula ina weeltini juuɗe mum so wonaa tawa juuɗe mum cellaani.
- Ko addi weeltinde juuɗe so ina juula (woni qabdude)
Ɗum fuɗɗii ko caggal nde nelaaɗo (MJM) e musiɗɓe mum lomtinooɓe ɗum maayi e yonta limaam Maalik e laamu Haaruuna Rasiid e oon nokku (Madiina). E oon yonta ko biyeteeɗo Haaruuna Rasiid laaminoo nokku biyeteeɗo Hijaaj gonɗo hakkunde Yamen e Sawuud haa heɓi Makka, ɗuum ko ko adii nde Sawuud en laamotoo nokku oo. Haaruuna Rasiid ko laamɗo kiisɗo sanne.
Won fenaande nde ɓiyiiko waɗnoo, Maalik salii nde, firti nde. Ko Maalik woni ñaawoowo mawɗo e nder oon nokku, Maalik ñaawi ɓiy Haaruuna Rasiid oo, hokki ɗum fenaande. Haaruuna jaggi Maalik wiyi ɗum yo firtu ñaawoore ndee, Maalik salii. Ngam hollude mbaawka makko, o jaggi Maalik, o soki ɗum, o yamiri yo koninkooɓe makko leeptu Maalik. Ɓeen kaɓɓi juuɗe Maalik haa ñawi. Hanko Haaruuna Rasiid o wiyi yo Maalik ñaawe haa nde maayi fof, caggal ɗum Maalik ñaawaa kasoo kaaɗdi nguurndam. Leepte ɗee noon mbonni juuɗe makko, haa arti noon e junngo ñaamo ngoo.
- Jaltugol Maalik kasoo
Waɗi sahaa gooto debbo deedi en ɗiɗo njibidini e ñalngu ngootu. Heen gooto jibini gorel, goɗɗo oo jibini dewel. Jibinɗo ɓiyngel dewel oo ɗacci haa jibinɗo gorel oo yalti ina yaltoya, o wostondiri tigguuji ɗii, o ƴetti ɓiyngel gorel oya ngel, o woppani ɗum ɓiyngel makko dewel ngel. Ndeen oon artii, tawi ɗoon tigguyel dewel ina woya, o ƴeewi, o ƴeewtindii, o tawi wonaa tigguyel makko woni ɗoon, o wulli daande dow, hoɗdiiɓe nootii heen, naamndii mo ko ɗum woni. O wiyi : « njibinnoo-mi ko ɓiyngel gorel, mi yahii yaltoyde, mi tawtii ɗoon tigguyel dewel, etee miin mi jibinaani dewel, njibin-mi ko gorel ; feeram bonii, ɓiyngel am wostaama ». E nokku hee noon ina anndaa ko kamɓe rewɓe ɗiɗo ɓee tan njibidini ɗoon. Yimɓe ɓee njahi to debbo gostiiɗo oo, naamnii mo. Oon ne wiyi kañum ne jibini ko gorel, etee seede alaa, so wonaa Alla toowɗo oo.
Jooni noon holi feere waɗeteende haa goonga yiytee. So ɗum yawtii kadi, ina anndaa gostanooɗo oo ko baasɗo. Haaruuna Rasiid, laamɗo oo, tintinaa no fiyaako oo wayi nii. Ndeen o tinii ɗum o noddi denndaangal ñaawooɓe leydi ndii, tuggi Mediina haa Makka. Ɓe ngari kamɓe fof. O wiyi ɓe yo ɓe njiytan ɓeeɗoo ɓesɓe feere ko yaawi, e nder yontere hee. « So on ndonkii ñaawde ɗum, onon fof ko ɓe riiweteeɓe, kadi mi soka on ».
Kamɓe ñaawooɓe ɓee, ɓe njiilii feere e nder yontere hee, haa ɓe tampi, ɓe ndañaani, ɓe cuɓii gooto e maɓɓe yo yah to Haaruuna, wiya ɗum wonde ɓe ƴeewii baŋ-yoo-baŋ ɓe tawii ko Maalik tan waawi ɗum ñaawde sibu ko kañum ɓuri ɓe humpito to bannge ñaawoore. So Haaruuna Rasiid yiɗii, yo riiw ɓe, walla waɗa e maɓɓe ko welaa fof. Ndeen Haaruuna Rasiid nanii ɗum, ɗum wontani ɗum rafi ngam wiyeede ɗeen ɗoon caɗeele waawi ñawndude ɗum tan ko Maalik, tee o moni jaggi Maalik omo dummbi ɗum kaaɗdi nguurndam. Debbo mo ɓiyum wostaa oo kadi ronkaama yo deƴƴu, woni tan ko e woondu. So ɗum ɓennii kadi kanko jinnaaɗo tigguyel gorel ngel, ko o biyaaɗo yo o muuynin tigguyel dewel ngel alaa sago, tee so ngel ñawii tan sabu heege ko o bareteeɗo.
Haaruuna Rasiid ƴeewi peeje ɗee fof, kono wonti tan ko alaa e sago ko maa Maalik yaltinee ngam ñaawde caɗeele rewɓe ɓee. O neli yimɓe tato to kasoo too. Nde nelaaɓe makko njettii Maalik, ɓe mbiyi mo « minen dey ko min nelaaɓe e maa ». Maalik wiyi ɓe « Bismilla ». Caggal ɗum ɓe kaalani Maalik caɗeele rewɓe jibinɓe ɓee. Maalik wiyi ɓe « miɗo waawi anndude gooto heen fof ko jibini, kono wonaa nii tan njaltirat-mi ». Ɓe naamndii mo « hol no njiɗir-ɗaa yaltirde ? » O wiyi ɓe « njahee mbiyee Haaruuna Rasiid, ko kanko siifnoo yo mi naat kasoo haa nde maay-mi fof, jooni noon so o yiɗii mi yalta yo o waɗ no ndeen nii, o siifa mi wontaa naattu kasoo so mi yaltii ». Nelaaɓe ɓee nduttii to Haaruuna Rasiid ɓe kaalani ɗum ko Maalik wiyi koo. Haaruuna noddi ñaawooɓe ɓee, yamiri ɗum en yo mbaɗ ñaawoore woɗnde wonde Maalik ina yalta kasoo, so ñaawii caɗeele rewɓe ɓee, wontaa naattu kasoo. Ɓeen mbaɗi ndeen ñaawoore, nii woni Maalik yalti kasoo. Caggal ɗuum Maalik wiyi waɗata ñaawoore ndee ko caggal lebbi ɗiɗi tawa o haalanii almudɓe makko kala ɗo mbaawi wonde. Haaruuna Rasiid wiyi jaɓii. E dow ɗum ɗoon, o nelani almudɓe makko kala yo ngar tawtoree ñaawoore ndee. E nder lewru e balɗe noogaas kamɓe fof ɓe ngari. Gooto e almudɓe ɓee ina wiyee Alkaasum ko ganndo mawɗo e oon yonta, oon woni ko leydi Misra (Ejipte), oon ne ari tawtoreede ñaawoore ndee. Ñaawoore ndee waɗaa ko e wuro Madiina ngoo.
Ndeen lebbi ɗiɗi ɗii timmii yimɓe fof noddaa hakkunde wuro, tirbiin darnaa, Maalik ŋabbi dow, o wiyi yo rewɓe ɓee ngadde. Rewɓe ɓee ngaddaa. O wiyi yo peesirgal kaŋŋe adde, ɗuun ne addaa. O wiyi yo ɓe ngaddan mo ɓoccooɗe nay. Ɓoccooɗe nay ngaddaa. O wiyi yo ɓe njul ɓoccooɗe ɗee. Ɓe njuli ɗe. O nanngi laalaaɗe ɗee, o peesi ɗum en, yimɓe ina ndaara. O naamndii ɓe mbele laalaaɗe ɗee fof potii, ɓe mbiyi « eey ». O wiyi ɓe, yo ɓe ɓir e enndu ñaamru gooto e rewɓe hee fof haa laalagal ɓoccoonde heewa, ɓe ngaddana mo. Ɓe mbaɗi ko o wiyi koo. O weeyni laalaaɗe ɓoccooɗe ɗee dow o holli yimɓe ɓee, o fawi e dow peesirgal kaŋŋe ngal. Jibinnooɗo ɓiyɗo gorko oo laalagal mum waaltii laalagal ɓoccoonde ɓiyɗo debbo oo. Caggal ɗuum laalaaɗe ɓoccooɗe ɓiranooɗe kosam rewɓe ɓesɓe ɓee njoñaa, kono anndaama hol heen laalagal ɓurngal teddude e goɗngal ngal.
Caggal ɗuum kanko Limaam Maalik o naamnii yo laalaaɗe ɗiɗi ɓoccooɗe keddinooɗe ɗee ngadde. Ɗeen ngaddaa, o tottaa. O nanngi ɗe, o weeyni ɗe dow, o junniti ɗe haa yimɓe njiyi, o fawi ɗe e dow peesirgal kaŋŋe ngal, o wiyi ɓe « on nganndii laalaaɗe ɗee hay heen gootal ɓuraani goɗngal ngal ». Yimɓe ɓee mbiyi « wallaahi, min njiyii ! » O ƴetti ɗoon kadi yimɓe nayo, ɗiɗo ɓolloolɓe e ɗiɗo reenooɓe ngenndi, dadiiɓe. Heen ɓollollo fof o waɗdi ɗum e deenoowo ngenndi gooto, o wiyi ɓe « ndutto-ɗee to gooto e maɓɓe fof ɓiron e enndu ñaamru mbaɗon e nder laalagal ɓoccoonde ngaddanon kam ko yaaccii. » Ɓe njahi, ɓe mbaɗi no o yamiriri nii. O ƴetti laalaaɗe ɓoccooɗe keewɗe kosam ɗee, o fawi ɗum e dow peesirgal kaŋŋe ngal. Nde o fawnoo ɗe e dow peesirgal kaŋŋe ngal tan, heen bannge waaltii, ɓe ƴeewi ɓe tawi ko ngaal ɗoon laalagal ɓoccoonde baaltingal ummii ko to mo ɓiyum gorko wostaa oo.
Caggal ɗuum imaam Maalik ummii darii e dow tirbiin oo, o wiyi ɓe : « on njiyii, ko ina wona laabi ɗiɗi jooni ko joom kosam ngonɗam e e laalagal ɓoccoonde ndeeɗoo waaltotoo. Jeyɗo ɗam oo, ko kañum jibini ɓiɗɗo gorko oo, jeyɗo mbaaltaɗam ɗam ko kañum jibini ɓiɗɗo debbo oo. Miin noon yo Alla yaafo mi, ngam mi anndaa rewɓe ɓee, hay gooto e maɓɓe mi meeɗaa yiyde. So on njiyii mi wiyii ko joom kosam mbaaltotooɗam ɗam jibini ɓiɗɗo gorko oo, waɗi noon ko ɓiɗɗo gorko ɓuri teddude kosam e ɓiɗɗo debbo, so tawii ɗe potii ɓetanɗe. So on njiɗii yenaneede ɗum, ƴeewee rewɓe woɗɓe jibinɓe ɓiɗɗo debbo e ɓiɗɗo gorko, maa on taw ko mbiy-mi koo, ko noon. »
Caggal ɗuum Haaruuna Rasiid yamiri gostinondirnooɗo sukaaɓe ɓee yo nawtan oyo debbo ɓiyum gorko oo, o heɓta ɓiyiiko debbo oo. Oon nawti ɓiɗɗo gorko oo to yumma mum, caggal ɗuum, kanko gostondirnooɗo sukaaɓe ɓee, o noddi oya debbo e banndiraaɓe mum to galle laamɗo too, o wiyi o jaɓii ñaawoore imaam ndee. Addaanoo mo waɗde ko o waɗi koo, ko o meeɗaa dañde ɓiɗɗo gorko, ko rewɓe tan o dañata. Jooni noon omo ñaagii yaafuya. O yaafaa.
Ko nii imaam Maalik yaltiri kasoo. Janngo ñaawoore ndee, o noddi denndaangal almudɓe tawtoranooɓe ɓee, o juuldi e maɓɓe takkusaan e futuro. Nde ɓe njuulataa takkusaan e futuro ndee, ko kanko juulni waktuuji ɗiɗi ɗii kala. Nde o haɓɓiri tan, o weeltini juuɗe makko, tawi Ibnu Kaasum ina woni caggal makko, kañum ne habbiri weeltini juuɗe mum. Waɗi noon, o wayrunoo ko so imaam ina juula qabdat ; jooni o yiyii ina weeltini juuɗe, o naamndaaki ɗum hol ko waɗni ɗum noon, kanko ne o weeltini. O anndaa juuɗe imaam Maalik cellaani, o waawaa ŋabbinde ɗe dow wuddu. Caggal juulde futuro noon, imaam Maalik wiyi ɓe « hankadi on njaafaama, gooto fof ina waawi faatude nokku mum ». Ibnu Alkaasum faati Misra ɗo o woni imaam mawɗo. Nde o fayi e juulnude, o habbiri tan, o weeltini juuɗe. Ɗum jaaki won e almudɓe makko, mbiyi mo paamaani ko o arti koo, ɓe njiyii so omo juulna, o weeltintu juuɗe makko. O wiyi ɓe o yiyri ɗum ko imaam Maalik, kono o naamndaaki ɗum hol ko wondi e hol ko addani ɗum waɗde noon. Ko ɗum tagi won heen juulɓe hirnaange so ina njuula mbeeltintu juuɗe mum en, kono nelaaɗo Alla kay (MJM) e musiɓɓe mum kala, nguurii haa maayi, so ina njuula qabdat. Nelaaɗo Alla mo jam e kisal ngoni e mum oo wiyi « njuuldee hono no njiyru-ɗon miɗo juulda nii ».
Jibriil Muusaa Joop, Kalfinaaɗo njuɓɓudi Fedde Ɓamtaare Pulaar e Muritani


text:
bural Immagol Jemma
Nulaaɗo Muhammad (SAW) holli e Hadiise maɓɓe « Mi yamirii on immagol jemma ngam (sabu) ɗun ko jikku himmɓe moƴƴuɓe adiiɓe on, e ɓattorɗun joomi mon (Alla), e yawtirɗun goopi, e montirɗun bakkatuuji, e raɗorɗun ñawu immorde e ɓamndu ndu ».
Tippude e oo maaku nulaaɗo men on ɗoo ; hiɗen faama wonnde immagol jemma ngol naafa hino heewi nafooreeji sanne sanne, ɗin nafooreeji hino wona e banŋal diina maa banŋal cellal ; ko ɗun woni nafa men enen tigiri !
Fii immagol non jemma, neɗɗo on hino waawi senndirde jemma on no neworannta mo woo ; wano sendirgol mo (Jemma on) pecce ɗiɗi (2) ; o waɗa peccal fii ɗaanagol fowtina wonnkii kin, o immoo e ngal peccal fii naafugol toroo Alla...haa ka takko subaka, o jokkitoo ɗon ko hikkii kon !
Fillaama e Abdullay bun amru wondema Nulaaɗo on (SAW) maakii : « Tabitii ko ɓuraa yiɗeede e korkaaji ɗin ka Alla, ko korka Annabi Daawuuda ; o laatinoke himo hooraynoo ñallal, o hunntoo (O ñaama) ñallal.., Ko ɓuraa yiɗeede kadi e julde ka Allaahu tedduɗo toowuɗo on ko julde Annabi Daawuude nden ; o laatike himo ɗaanotonoo feccere jemma on o immoo tataɓal makko on, o ɗaanoo jeegaɓal makko on (jemma on)..., Hino woodano immagol jemma ngol maloore ka cuuɗi ɗiɗi (2) (Aduna e Laakara)..., goɗɗo hino juulira jemma ; Allahu on waɗa annoora ka yeeso makko...Malayka en jippoo ɓe heɗitoo janngin makko on.., si o gaynii julde makko nden o jooɗanike du'agol ngol ; malayka en huuɓitay mo ɓe amminay du'aa makko on... »
Imaam Alhasan Albasrii lanndano : Ko waɗi si tawii tiniiɓe jemma ɓen hino ɓuri jamaa on labeede e geece ?, Ceerno on jaabi : « Ko nde tawude ɓe ufinanike jon yurmeende on (Alla), o ɓorniri ɓe immorde e annoora makko on » !
(Allaahu on hino fewnira annoora makko on kala on mo o faalaa), kala on mo Alla arsiki annoora e yeeso ka aduna ; o ɗoworay ɗun ñannde darngal ».
Eggaama e neene Aa'isha yo yurmeende Alla wonu e maɓɓe wonnde nulaaɗo (SAW) hino udditiraynoo julde jemma nden Habbirgol (Takbir) laaɓi sappo, ɓe Hamdinoo sappo, ɓe Subbunhinoo sappo, ɓe haforonoo (istighfaar) sappo, ɓe maaka :
“اللهم اغفر لي واهدني وارزقني وعافني ويتعوذ من ضيق المقام يوم القيامة”
Yo Alla arsiku en immagol juula jemma, o okka en nafooreeji ko woni e mun !
Kɗol : Tafsir BALDE


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Tag Archives: koolol
Burkina – koolol « Pulaaku » ngol hikka 2015, rerɗinii wondingal jamaaji ɗin
Ko ka wi’etee ɗon CENASA woni ko koolol (Festival) tataɓol ngol waɗiraa e lesdi Burkina hakkunde 23 e 24 Maayuhu 2015, e dow tiitoonde « Pinal ngal, ko ko duncitoree ka wondirgol deeƴere hakkunde mofte ɗen » (la culture au service de la coexistence pacifique entre les communautés).


text:
Manndelaa kam fof e dañde ko hay gooto meeɗaa dañde, gila fuɗɗoode haa wortorde, so aduna fof mantude ɗum, dowlaaji e jom doole en ina njetta ɗum, ina mahana ɗum nanndollaaji (statues), ina ndokka ɗum njeenaaje, takkana ɗum galaŋuuji, ina inniri ɗum ujunnaaje ujunnaaje ekkol e duɗe jaaɓihaaɗtirde e laabi e boowe, e juɓɓule goɗɗe e nder winndere ndee…
Manndelaa kam fof e dañde ko hay gooto meeɗaa dañde, gila fuɗɗoode haa wortorde, so aduna fof mantude ɗum, dowlaaji e jom doole en ina njetta ɗum, ina mahana ɗum nanndollaaji (statues), ina ndokka ɗum njeenaaje, takkana ɗum galaŋuuji, ina inniri ɗum ujunnaaje ujunnaaje ekkol e duɗe jaaɓihaaɗtirde e laabi e boowe, e juɓɓule goɗɗe e nder winndere ndee…
addanaani ɗum haawtaade hoore mum, ƴiiƴam ŋabbaani e hoore mum. Omo heewi wiyde : « mi wonaa waliyyu, mi wonaa nulaaɗo », omo añnoo yiyreede noon ; ko o neɗɗo mo nganndu-ɗaa, ina teeŋtinatnoo juume mum, suuɗataa caɗeele mum e ŋakke mum, woni ina teeŋtina ko neɗɗo tan, juumroowo no yimɓe fof nii, pergittooɗo no yimɓe fof nii…
Ko goonga ko o neɗɗo tan, tagraaɗo teewu e ƴiiƴam, ummiiɗo e galle laamotooɗo, jibiniraaɗo laamaade e ardaade, kono Manndelaa ko maamaari wonnoo. So heewii, ko gooto hono makko jibintee e duuɓi teemedere kala e nder winndere ndee. Defterdu no woorunoo waawaa gaynidde golle makko. Teemedde deftere mbinndaama e makko e winndere ndee, jowitiiɗe e miijo makko e neɗɗaagal makko.
Manndelaa, hade mum yaltineede ñalnde 11 feebariyee 1990 caggal duuɓi 27 kasoo, tawi wontii neɗɗo mo hono mum alaa, mo hiiɗaaɓe winndere ndee kala tiitortoo, yeru wonannde aduna oo fof. Konngol ngol o haalnoo e ñaawoore makko Rivonia udditanii mo ɓerɗe yimɓe fof.
Ndaw kaawis! Kono ina gasa tawa Manndelaa jibinaaɗo e suudu huɗo turu to wuro Mvezo, ko donɗo ɗum, sibu baaba makko, gonnooɗo mawɗo suudu Madiba en e nder leñol Thembu, ko kam wonnoo laamɗo diiwaan Transkei oo, tee o roni ɗum kanko ne ko e jinnaaɓe makko. Koloñaal en raneeɓe ndiiwi mo e nokku hee, sibu, e wiyde maɓɓe, o jaɓaani gollodaade e mum en, o faanaa wuro na wiyee Qunu. Haa hannde suudu turu nduu ina ɗoon darii (Manndelaa mahii ɗoon huɓeere nde woni hooreejo leydi ndee, tee ko ɗoon kadi lelii). Ɗoon baaba makko wuurdi e rewɓe mum nayo e sukaaɓe mum sappo e tato haa sankii, tawi Rolihlahla (Manndelaa) ina yahra e duuɓi 9. Lomtinooɗo baaba makko e gardagol leñol maɓɓe oo, ɓamti Manndelaa, naatni ɗum ekkol.
Manndelaa ina heewi yahde juuroyaade toon hay ko woni hooreejo leydi koo. E mo sifoo e nder deftere makko Siftorde « cukaagu mbelngu » ngu o waɗi ɗoon hakkunde na’i ɗi o aynatnoo : « miɗo siftora mawɓe ndeen ina kaala ko ɓenni, ina njangtoo ñalaaɗe ɓennuɗe e golwole maɓɓe ngam hisnude ndimaagu ngenndi maɓɓe » e kalifaandi. Madiba ina faarnortonoo iwdi mum e aadaaji jiknaaɓe mum. Yeru e udditgol ñaawoore makko wattannde ñalnde 9 oktoobar 1963, o ari ko o mo ɓoornii « kaross » woni wutte cawgu katamaawu, ko laamɓe leñol makko, leñol xhosa en ɓoornotonoo. O dalliniri ɗum wiyde « hannde cuɓii-mi ko ɓoornaade ngolɗoo comcol ngam teeŋtinde jimme Afriknaajo ɓaleejo e nder tirbinaal raneeɓe mehɓe ». Kanko wiynoo kadi : « miɗo waawi waawneede, kono hay gooto waawaa ittude neɗɗaagu am ». Yiɗde wiyde tan ko ngalɗoo teddungal o joganii aadee en fof, addani mo ñiiɓde e fiɓnde makko. No o salorii hoynireede nii, ko noon o añiri aadee baawɗo wonde fof hoyniree.
Kaawis goɗɗo gonɗo e Manndelaa, ko jogaade ɓernde janngude ɗemngal ɓeen leptooɓe ɗum, ina ndummbi ɗum, ina kaɗi ɗum ndimaagu mum.
Nde o naati kasoo o janngi ɗemngal Afrikaneer en, o janngi pinal maɓɓe e daartol maɓɓe, pinal e daartol « gaño », o wasiyii jagge ɗe o sokdanoo toon ɗee kala nde mbaɗata noon, sibu, o wiyi « maa ñalawma ar, alaa e sago leƴƴi leydi men kala, hay Afrikaneer en ɓee, paamondira ngam mbaawa wuurdude». Ko ɗum addannoo Desmond Tutu, gardinooɗo « Goomu goonga e beldital » wiyde : “Toheende ina waawi ɓawlinde ɓernde neɗɗo, kono ina waawi kadi ranwinde ɗum, moƴƴina ɗum, laaɓɓina ɗum”, o jokki heen « Moƴƴere Madiba ndee ina diwti aada ».
Ndeen laaɓeende ɓernde rewi haa o rokki ñaawoowo (porkireer) jiɗnooɗo o wardee yargo e hitaande 1964 oo, junngo, o salmini ɗum, ko ndeen moƴƴere rewi haa o juuroyii jom suudu Doktoor Verwoerd, cosnooɗo apartaayd, ko ndeen moƴƴere ɓernde addani mo sompude e leydi hee fof, goomuuji « googna e beldital » tawi huunde e yahdiiɓe makko hare mbelaaka ɗuum. Ko yeeso ɗiin goomuuji, hoohooɓe e kuutorɗe siwil e poliseeji e koninkooɓe laamu apartaayd ngari haaltude golle bonɗe mbaɗnoo, ñaagii caggal ɗuum yaafuya.
Kono, ɗum fof e wayde noon, o wonaa “mbaalu Alla”, jaɓoowo hofde juuɗe, gaño ina waɗa e mum ko welaa, ina wiya « miin ko mi jamyamo ». Eɗen njenanaa o yeddataa yeeso ñaawoore wonde ko kanko, caggal warngo Shaperville, yaltini miijo dartoraade fetel, e nder ANC, sibu, e wiyde makko, kaɓtoragol peeje jamyame ngol alaa ko jibini caggal ko huutoraa duuɓi 50 ; ko kanko sosi, o ardii catal konu ANC (Umkhonto we Sizwe). Caggal ɗum e lewru suwee 1962 o ɗannanii, e suuɗaare, 12 leydi e nder Afrik, o yahi haa Alaseri e Ecoppi. Ko toon o ɓoornii comci koninkooɓe, o janngi fetel e kuutoragol kalitooje. E wiyde makko : nder hare compugol nuunɗal « ko kiiɗoowo oo suɓotoo kaɓtorɗe » : “so o huutoriima doole ngam dammbude muuyaaɗe ɓesngu, o saliima kala kaaldigal goonganteewal, nuunɗungal, e oon sahaa hiiɗaaɓe ɓee alaa no mbaɗata so wonaa huutoraade kam en ndoolndoolaagu, sibu, ko hakkille ɓuri ƴiiƴam waawde ñawndude luure ».
Ndeen o naattii leydi ndii ummoraade Ecoppi, CIA haalani ɗum laamu paltoor. Nii woni neɗɗo mo jaayɗe tuubakooɓe innirnoo « njawdi ɓaleeri » Alla e makko waawde suuɗaade e ɓoccitaade polis deenatnooɗo yah-ngartaa makko oo, sabu kadi gerewaaji e murtooji siwil ɗi o yuɓɓintunoo, nanngaa, naatnaa kasoo ñalnde 5 ut 1962, ñaawaa duuɓi 5 kasoo, sabu tan yaltii leydi waynaaki.
Caggal duuɓi sappo e jeetati kasoo, o ittaa to “duunde jinneeji” (île du diable), o nawaa Pollsmoor. Tawi hankadi lolleende makko fuɗɗiima hulɓinde laamuyel paltoor, ma a taw boom o wontanii ɓe « kuudi ɓesɗo ». Ɓe puɗɗii wiyde aɓe njarriboroo mo jaltugol kasoo coodtirangol goppugol fiɓnde. Feebariyee 1985 Botha wiyi ina woppa mo so o jaɓii woppude politik, o waɗa noddaango dartingol fitinaaji, yimɓe fof nana. Manndelaa salii. Caggal ɗuum ɓe ngartirii e makko hono ɗuum ko ɓuri laabi 10, o jaɓaani.
Waɗi ɓe jarriboraade ɗum, ko humpitaade ɓe ɗo muuseeki taƴondiral makko e jom suudu makko, ceemeedo tokooso, jooɗɗo, hono Winnii, kam e ɓiɗɓe makko ɗiɗo e taaniraakon makko ɗiɗon kon o yiɗnoo nehde, ɗo kiin muuseeki tolnii e makko. Aɓe nganndi kadi no o wayi muuseede ko o dañaani tawtoreede wirwirnde yumma makko cankiiɗo e hitaande 1968, caggal ɗum maayde afo makko mo o horsinnoo no feewi e aksidaa oto e 1969. Anndini ɓe ɗuum ko ɓatakeeji ɗi o yamiranoo winndude galle makko laawol gootol lebbi jeegom kala, ɗi ɓe uddittunoo, ɓe njannga ! Ɓe kuutoriima ndeen ɗawre ngam etaade hoomtude mo, kono o meeɗaani jaɓde woppiteede e dow sarɗi.
Ndeen ɓe njiɗii tigi rigi haaldude e makko, o wiyi ɓe « Mo wellitaaki waawaa haaldeede ». O wiyi omo waawi haaldude e dummbuɓe mo ɓee, o haalda e ministeruuji maɓɓe waɗooɓe e nder cuurel makko kasoo teppe-duufe jooni ɓee, kono abada o daɗndirtaa laamuyel paltoor mbayliigaaji walla maslahaaji fuunti wonande keeweendi ɓaleeɓe leydi ndii, abada.
O ŋati ɗoon o woppaani. Duuɓi 4 caggal ɗuum, laamu Frederik De Klerk ko kañum jaɓi sarɗiiji makko fof. Ko heddii koo ina anndaa no yahri. Ñalnde 11 feebariyee 1990, waktu 4ɓo kikiiɗe, Mandelaa yalti kasoo. Ko ina wona duuɓi 25, hay gooto ma a taw yiyaani mo, hay foto makko yiyaaka. Omo yahra ñalnde heen e duuɓi 73. O waɗii duuɓi e kitaale omo hela kaaƴe lasoo, nguleeki mum sumii gite makko. Yimɓe fof ina padi e yiyde nayewel, kofingel, pooƴngel, ñawngel, kono, kaawis, ko gorko tiiɗɗo, dariiɗo cot e koyɗe mum, ina linngii junngo jom suudu mum, ina hooyni ngoya junngo, ina moosa, feeñani ɓe!
Bookara Aamadu Bah


text:
Taarek Buwasiisi, lollirɗo Muhammed Buwasiisi jibinaa ko ñalnde 29 marse 1984. O saŋkii ko ñalnde 4 saawiyee 2011. Kanko woni Tunisinaajo, jeeyoowo jirlotooɗo duppunooɗo hoore mum ñalnde 17 desammbar 2010, ngam wartaade, sabu mette heewtude ɗum. Ko ɗeen golle njibini waklitere Tunisi addannde persidaa Ben Aali woppude laamu, dogi mooloyii to Sawuud.
Ko o ɓiy ubriyee demoowo wonnoo. O hoɗnoo ko nokku ina wiyee Siidi Busiid heedngo hirnaange Tunisi. Caggal nde Baaba makko saŋkii, o woppi jaŋde ngam jogaade galle maɓɓe. Nde o roŋki dañde golle o fayti e njeeygu sewo sewo e ɓiɗɓe leɗɗe. Nde tawnoo o alaano yamiroore, gollotooɓe e meeri wuro makko heɓtii njeeygu makko cili keewɗi. Ngam heɓde ndeen yamiroore e heɓtude njeeygu makko o yahi meeri e to guwerneer : alaa ko o heɓi toon so wonaa kuɗdi e ƴattooje e willeede.
Ñalnde 17 desammbar, caggal nde gollorgal makko heɓtaa kadi laawol goɗngol (saret makko e peesirgal) gooto e gollotooɓe meeri fiyi mo hello e hakkille, haaktii e yeeso makko. Nii woni o yahi meeri e to nokku guwerneer ngam wullitaade, hay gooto ƴeewaani mo. Ɓernde makko gasi. Nii woni o duppi hoore makko ɗoon e nokku guwerneer ɗo. Ñalnde 28 desammbar 2010 yumma e banndiiko debbo njahi to Ben Ali; oon riiwi guwerneer o e golle mum.
Kono, ndeen o saŋkiima ñalnde 4 saawiyee 2011 to Ben Aruus ɗo o naatnoo opitaal ɗo, sukaaɓe leydi ndi naati fitina. Buwasiisi, bartiiɗo sabu mum muñtorde baasal e koyeera wonti tiitoonde yimɓe wuro ngo. Ɓeen pinni, pinnani laamu leydi ndi. Ina reɓa, ina reɓa haa yettii laamorgo leydi ndi hono Tunis. Piggal e warngooji e petelaaji ndartinaani seppooji. Heewɓe mbaraa. Ben Ali faayi, dogi ñalnde 14 saawiyee.
Haŋkadi Taarek Buwasiis wontii raay denndaangal hiiɗaaɓe e leyɗe Aarabeebe, tuggi Tunisi, ƴaaŋan maa Alaseri ɗo yimɓe njeeɗiɗo nduppi koye mum en, Misra haa yettii Muritani. BAB


text:
Pelle renndo njokkondirii e kalifu geɗe nder leydi ñalnde talaata 28 suwee 2011 hedde waktu 15ɓo. Ardinoo lappol ngol ko Mammadu Saar, hooreejo Fonandh, e wondude e Lalla Ayse e Buubakar wul Masawuud hooreejo Sos-Esclaves e Aminettu mint El Moktaar hooreejo fedde wiyeteende AFCF e hoohooɓe woɗɓe … Muujibu lappol ngol ko yettinde kalifu ɓataake pelle renndo binndunoo ngam wullitaade no binnditagol ngol yahrata nii. Ɓataake mo min pirani on ɗooyene.
Pelle renndo njokkondirii e kalifu geɗe nder leydi ñalnde talaata 28 suwee 2011 hedde waktu 15ɓo. Ardinoo lappol ngol ko Mammadu Saar, hooreejo Fonandh, e wondude e Lalla Ayse e Buubakar wul Masawuud hooreejo Sos-Esclaves e Aminettu mint El Moktaar hooreejo fedde wiyeteende AFCF e hoohooɓe woɗɓe … Muujibu lappol ngol ko yettinde kalifu ɓataake pelle renndo binndunoo ngam wullitaade no binnditagol ngol yahrata nii. Ɓataake mo min pirani on ɗooyene.
Ɓataake jowitiiɗo e binnditagol
Feewde e Kalifu Geɗe nder Leydi kam e Bellitgol
Muujibu : Binnditagol yimɓe
Aan Kalifu
E min pooɗta hakkille maa e sifaa jooɗtoriɗɗo no binnditagol yimɓe e karnal Etaa Siwil waɗirtee e nder Mukaataaji Nuwaasoot, tawi ko e nder leydi ɗo ujunnaaje ujunnaaje yimɓe mbillanoo, taccinaa, koynaa, mbiyaa njeyaaka e leydi, sabu tan ngonaa safalɓe. Gila e fuɗɗoode golle ɗee, min mbinndiino petisiyoŋ, min kuutorii kadi peeje goɗɗe ngam hollitde faayre amen sabu niɓɗgol golle binnditagol ngol. Faayre amen ina mawnunoo no feewi sibu terɗe jeyaaɗe e Nokkuuji Jaɓɓorɗi Ɓiɗɓe leydi ɗi (CAC) peeñninaani mbaydi Muritani e nder leƴƴi mum kala. Eɗen cunii heen no feewi, sibu, e nder terɗe 54 potɗe ardaade golle ɗee e nder Mukaataaji leydi ndii, ko 4 fat ngoni heen ɓaleeɓe. Ina himmi ciftinen laamu nguu, wonde beldital ngenndi katojinangal ngal, kam e Muritani galɗirɗo eddaaji mum ceertiɗi ɗii, mbaawaa laataade ɗoon ɗo denndaangal fannuuji nguurndam e golle leydi ndii peccaaka hakkunde majji. Yanti e ɗuum, baasgol woodde binndaaɗe laaɓtuɗe, kollitooje laabi ɗo ngolɗoo binnditagol poti tuugaade.
Ko hulanoo koo, ko ɗuum woni ko waɗi nde golle ɗee puɗɗaa e Nuwaasoot. Baŋ-yoo-baŋ ko yimɓe na ko kollita mette mum en, na ngullitoo:
– Ŋakkeende kellifuya yimɓe halfinaaɓe binnditagol ngol, gollortooɓe no mbeliraa, ɓe alaa ɗo tuugnotoo so wonaa e jeese aroore winnditaade ɓee. Ɓe ngonti ko goomu horo Muritaninaagal, ciftinooji baɗe e kiñgol koddiwaaryaagal (ivoirité) ;
– Cokoraagal won ɗeen naamne naamneteeɗe ina teskini. Ko wayi no : Ko a pullo walla ko a Haalpulaar ? Limtan min leeɗe wuro maaniiwo. Limtan min inɗe meeruuji e senaateeruuji nokku maaniijo. Ɗumɗoo noon, alaa fof ɗo rewi laawol, sibu wonaa waɗde anket woni golle goomuuji ɗii, alaa ko haali wiyde ina hiña Muritaninaagal neɗɗo, huunde nde nganndu-ɗaa, ko ñaawoore tan rokkaa kaan mbaawka.
Calagol winnditaade yimɓe (teeŋti noon) e suddiiɓe Muritaninaaɓe, resaaɓe ko ina ɓura duuɓi noogaas, heɓɓe kaayitaaji e fawaade e laabi sariya goodnooɗi ndeen ɗii. Hannde, laamu ngu yiɗi ko siynude laabi sariya ɓiyleydaagu kesi ɗii, tawi noon sariya jaɓaani ngool duttanagol geɗe daginooɗe.
Nawdude binnditagol hellifaaɓe (dañɓe ko ɓuri duuɓi 45) e binnditagol jinnaaɓe mum en (baabiraaɗo) walla wiyee yo addu seedewol caŋkagol mum, ko huunde nde waawaa jaɓnaade, sibu ina luulndii sariya, ina luulndii hakke wellitaare ɓiyleydi suɓaade jeyeede e leydi ndi welaa. Ɗee baɗe ɗe njaɓnaaki ina ngaddana won heen wiyde jiknaaɓe mum en nguuraani, mbele tan haa mbaawa winnditaade kam en e koye mum en, sibu jiknaaɓe mum ko nayeeɓe no feewi, walla tawa ngoni ko e nokkuuji joñiiɗi. Ɓeydi bone majjum kadi, ɗum ɓuri fof huccineede ko e ɓaleeɓe tan.
Gaa gaa ɗuum, baasgol woodde laabi ɗowooji binnditagol ngol, ina ɓeyda fitinaaji tee ina uddita damal njeenaari; ɗum jiidaa e teppagol denndaangal yimɓe ɓe kaayitaaji mum en nduumti (ndiwti lajal), ɓe nganndu-ɗaa alaa e sago pada haa jiknaaɓe mum en mbinnditoo, tawi noon ɓeen ngoni ko e nokkuuji joñiiɗi, ɗi njettotaako.
Ko fawaade e ɗeeɗoo geɗe kala, e teskaade kadi mbaydi paltoor feewde e won ɗiin leƴƴi leydi ndii (haa arti noon e ɓaleeɓe), ɗee geɗe baɗtuɗe ɗee golle potnooɗe wonde golle ɓiyleydaagu, golle peccooru e heedi-heeda, addani min naamnaade :
– Bayyingol binndaaɗe ɗowooje binnditagol ngol mbele yimɓe ina ngannda ko woni hakke mum en ;
– Jowgol jooni jooni golle ɗee, ha ɗe laaɓtitinee ;
– Gummingol yeewtere nuunɗunde hakkunde gollodiiɓe ɓurɓe maantinde ɓee : pelle renndo, e pelle politik, e laamu, ngam lelnude sarɗiiji ɗo binnditagol ngol potata tuugaade ;
– Teskagol leƴƴi ɗii kala so ardiiɓe golle ɗee ina cuɓee.
E min njaakorii ma a faam min. Calminaali amen ɓurɗi moƴƴude feewde e maa.
Siifi ɓataake oo ko ɗeeɗoo pelle :
A- Dental pelle ngenndiije daraniiɗe hakkeeji aadee e Muritani (FONADH)
1. Fedde rewɓe ardiiɓe galleeji (AFCF) 2. Fedde Muritani daraniinde Jojjanɗe Aadee (AMDH) 3. Fedde Muritani ngam Ɓamtaare Ɗemngal e Pinal Sooninke (AMPLCS) 4. Fedde Ɓamtaare Pulaar e Muritani (ARPRIM) 5. Fedde tiiɗtingol Demokaraasi e Nehdi Ɓiyleydaagu (ARDEC) 6. Goomu Kaɓɓondiral e ɓe lor Jaɓɓugol Jojjanɗe Aadee yettii (CSVVDHM), 7. Goomu Wiɗto e Njiylawu ko fayti e Demokaraasi e Ƴellitaare Faggudu e Renndo (GERRDES) 8. Kaɓɓondiral Afriknaawal Jojjanɗe Aadee (Catal Muritani) 9. Kaɓɓondiral Muritaninaawal Jojjanɗe Aadee (LMDH) 10. Kawtal Loraaɓe e Ewenmaaji 1989-1991 (REVE) 11. Dillere Rewɓe Maayraaɓe e Ɓoccitiiɓe, haɓɓondirɓe ngam Ndimaagu Aadee (MVRUDH) 12. SOS – Esclaves
B- Jokkondiral Juɓɓule Pelle Renndo ngam Ƴellitaare Ɓiyleydaagu (RPC)
C- Mbayyinee ko coodaton (PCQVP)
Fulo : Bookara Aamadu Bah


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Monthly Archives: septembre 2013
Deŋtal sukaaɓe Fulɓe janngooɓe he duɗal haaɗtirde jaŋde Seek Anta Joop Dakar
Banndiraaɓe tedduɓe, ñannde 5/9/2013 sukaaɓe Fulɓe janngooɓe he duɗal haaɗtirde jaŋde Seek Anta Joop Dakar, njuɓɓinii yeewtere mawnde, wonnoo tiitoonde mayre ko : fotde ɗemngal men Pulaar/ Fulfulde he kabrirɗe Senegaal e darned ɗanniyankooɓe he majje. Halfinanoo ndee yeewtere ko jaayndiyaŋke men mbi’eteeɗo : Hemmee Aamadu Lih.
Manoore Ceerno Abdurrahmaan Labe: Yimre I: Fii Buruure
1. Miɗo yuɓɓa ɗooo mi sifoo tagoodi no leydi men
tagiraa. Ko neema mo Alla okki mo lannataa.
2. Si a eɓɓidii ndi e leyɗe goo a yi’ay kisan
ɓurdal njanal ŋalɗaa tawaa Gine bontataa.
3. Hino woodi leyɗe ɗe funnataa ko remaa e mun.
Di’e saaƴataa ko nguleendi tun hara ɓuuɓataa.
Ceerno Abdurrahmaan Bah, kaliifu on Labe faatike Gine (1916-2013)
Musiɓɓe tedduɓe,
Hannde kadi ɓiɓɓe fulɓe fow no e sunaare, teŋtinii fulɓe gine, ko ɗum woni maayde kummaluujo men tedduɗo lolluɗo, nanntuɗo innde ka dawla islaamu fuuta e leydi gine ndin fow. Ko ɓen woni Ceerno Abdurrahmaan Bah, gooto e geɗalɓe waliiyu Alla on Labe Ceerno Aliiyu Ɓuuɓa ndiyam, geɗal neene Mariyama Fadi Jalloh.
Kaɓɓe Tawhid (3)
Al’ iraadatu
Muuyugol ngol
Innal’Allaaha
Kanko Allaahu.
Yaf’alu
Himo huuwa.
Maa yuriidu
Huunde ko O muuyi (yiɗude).


text:
Muhammadu Faliilu Sih, caggal deftere mum Hiisiwal, yaltinii winndannde faatunde e ƁALLIWAL (Physique). Eɗen puɗɗoo saaktude nde ɗoo. Tiitoonde mayre ko “HUUNDE E FIYAKUUJI ƁALLIYANKOOJI”.
Muhammadu Faliilu Sih, caggal deftere mum Hiisiwal, yaltinii winndannde faatunde e ƁALLIWAL (Physique). Eɗen puɗɗoo saaktude nde ɗoo. Tiitoonde mayre ko “HUUNDE E FIYAKUUJI ƁALLIYANKOOJI”.
Ngardiika : Hannde ƴellitaare ina waɗi e aduna hee, teeŋti e ƴellitaare gannde joltuɗe. Ɗe mbaylii mbaydi nguurndam e kala fannu : mahdi, safaara, kaɓirɗe, kaɓtorɗe wolde, daabeeje, karallaagal kesal, ndema, fii-mbeeyu, ekn… Ɗum addani en miijaade winndude huunde e ɗee gannde e ɗemngal men teddungal toowngal ngal, mbele njeɗen kala kuwtortooɗo ngal ngoon humpito. E ndee winndannde kaalaten ko ganndal ɓalliwal, maa en kaal fiyakuuji keewɗi, maa en pir geɗe tago keewɗe. Ciftinen wonnde tago ngo nganndu-ɗen woodi heen tan ko mooɓam e laaytal, wonnde caasam ina jogii heen darnde nde alaa nanndo. Ko ɗee geɗe yimɓe cifatoo ɗoo e yoga e mbaydiiji mum en. Wempeƴere ko fiyaaku njaajngu e ngoo tago. Bempeƴƴe ina coomi faayidaaji kulɓiniiɗi, ko en hollirooɓe ɗi e ndee winndannde. En naatnii kelme keewɗe ngam sifaade ngaal ganndal, kono ciftoren tan ɗemngal Pulaar ko liratoongal etee kelme taƴaaƴe ɗoo ɗee ko ɗaɗi pulaar mbirfiti ɗe. Kala heen helmere naattinaande ina joganaa daliilu ceeɓɗo, janngoowo oo so miijtiima boom ina waawi yiytude ɗi, so ɗum alaa yo oo winndu en.
E wasiyaade janngoowo oo, ciftinen mo wonnde « Ganndal noddi ko tiiɗnaare hakkille, alaa mbeɗo heen mi alaa heen, mi wonat heen tan, walla mi waasa heen wonnde. Ngaameela hakkille maraani ganndal. Ganndal kadi ko nokku, ko satiiɓe, nokku ndeeƴngu, satiiɓe faamɓe, ɓe kaljintaa teeyre hakkille dow geɗe caakaneeje. Ganndal wonaa feere ndee e hoyre mum, koko hokkata feere koo woni ganndal. Ɗum waɗi ganndal ko ndaɗɗundi hakkileeri luggiɗndi, tammbiindi kala fiyakuuji ƴoyre ». Ko jaŋde gannde joltuɗe addanta yimɓe ɓosde, ɓosna hakilantaagal mum en e ñeeñal mum en. Ndiwta ko puɗɗii faamnde koo, njaaɓana golle goɗɗe naftooje, ngati nguurndam sabbaaki, ko daɗi ina daɗtee, ko daɗaa ina daɗtoo. Ngeɗu hakkille e ƴoyre ronetaake, heerortaake kono reenete so yiɗaama duumoo e renndo, reeniree jaŋde. Mi jaarii on ko aditii sabu jaŋde mon, teskuyaaji e wasiyaaji njogor-ɗon neldude mi.
Geɗe kuuɓtidinɗe : E ngoo senngo kollen huunde e fiyakuuji ɓalli e doosɗe dirtugol mum en. Ko adii fof hol ko woni ɓalndu ? Ene wiyere ɓalndu kala hettere mooɓam. So en njiɗii faamnde ko woni mooɓam, maa ngannden kuuje gaditiiɗe, biyateeɗe peceron. Maa en njangto ɗoo seeɗa ko faati e peceron. Kono hade ɗum paamen, e mbaydi huuɓtidinnde, hono geɗe ɗee cañorii : pecoron ndentat ngonta moɓon, kala moɓel jogii ko aalundere mum e sato ndeen aalundere ina mbiiƴa peceron mbiyateekon kuɓwon. Moɓon ndenta cosa moɓtooje, Ko ɗee moɓtooje tiggondirta, mooɓondira ngona mooɓam kaalaten ɗam.
MOƁEL. E nder aalundere moɓel ko pecoron tiɗɗondiri toon, ko ko wiyatee Gostondiral cembungal saabii ngaal tiɗɗondiral. E mbeeyu ndeen aalundere kuɓwon ina ndimmba, ina mbaɗa « yaa-ngartaa », hono no duule catorii leydi nii. E mbaydi weeɗi eɗen mbaawi yiyrude moɓel hono no leydi e mbeeyu mum nii, aalundere ndee woni leydi, mbeeyu nguu loowi kuɓwon. Ko hono noon kadi aalundere moɓel ɓurdiri « mbeeyu kuɓwon » teddeendi. Jaggi kuɓwon e sato aalundere moɓel ko ko wiyetee « Gostondire kuɓpooɗal ». Hono noon ne ko « Gostondire ɓaaƴal » saabii mbeeyu leydi e ko seŋii e mum, ɓoccittaako huywoyaa nder weeyo.
MOOƁTOORE. So yahii haa moɓon cosaama, koon moɓon ina mbaawi, e ballal « gostondiral kuɓpooɗal », seŋondirde no bordooɗe ceŋondirirta nii, cosa ko wiyatee mooɓtooje. Reeni fiyakuuji ɗeen ceŋondire ko ganndal Wayliwal. E yeru moɓtoore, eɗen mbaawi haalde Ngurwel, ko kanngel foofatee lawƴa ƴiiƴe tunwuɗe nder ɓalndu, ko kanngel wuuraa tigi, ngel hooretaake no ndiyam nii. So kine neɗɗo ñoƴƴaama tampinta ɗum ko hattaade ngel.
MOOƁAM. Mooɓtooje, haa jooni e ballal kuɓpooɗal, ina ndenta mbaɗa mooɓam. Kala hannde ko yiyatoo, ko mematoo, ko tinatoo, ko e ndii mbaydi sañirii. Hay yimɓe ko heen njeyaa. So en peccaama, peccitaama haa yettii keltinon kaaɗtukon pamaram, heɓatee ko moɓon. So en ñawii cafrirte-ɗen ko moɓtooje. Ɓe mbayi e men ko no tuufeeje mbayi balal, moɓon mbayi e majje hono no gabbe leydi e gabbe doornde mbayi e tuufeeje, kuɓpooɗal wayi heen no ndiyam wayi e jirɓol.
Kelmeendi
Caasam Energie
Caasam coftiwam Energie potentielle
Caasam dirtiwam Energie mécanique
Caasam kuɓɓiwam Energieéléctrique
Caasam laytiwam Énergie de rayonnement
Caasam nderiwam Energie interne
Caasam nguliwam Energiethermique
Caasam njaawam Energiecinétique
Caastol Amplitude
Ganndal ɓalliwal Physique
Ganndal Wayliwal Chime
Gostol caasam Conversion d’énergie)
Gostondiral ɓaaƴal Intéraction gravitationnelle
Gostondiral cemmbungal Intéraction forte
Kuɓwon électron
Laywel Photon
Laaytal Rayonnement
Moɓel Atome
Mooɓam Matière
Mooɓre Masse
Mooɓtoore Molécule
Ngurwel Oxygène
Muhammadu Faalil Sih,
Muhammadu.sih@gmail.com
Ine jokki


text:
Ko ñalnde 20 suwee 2012, Google.org habri ɗuum. Google.org woni yiylorde internet fedde Google ndee. Ngam danndude ɗeen ɗemɗe kulanaaɗe maayde ko ɓooyaani, google lelnii eɓɓaande «Ɗemɗe paayaaɗe» (Langues en danger). Ko lowre internet nde alaa ko woni darnde mum so wonaa ɗuum : «hisnude, ƴeewde e wostondirde seedeeji ɗemɗe paayaaɗe e waɗde wiɗtooji jowitiiɗi e ɗeen ɗemɗe.»
Lowre ndee ɓurata toppitaade ko wallitde danndude ɗemɗe ɓooyɗe ɗe haalooɓe ɗum en ɓuraani ujunnaaje neɗɗo.
Ko ñalnde 20 suwee 2012, Google.org habri ɗuum. Google.org woni yiylorde internet fedde Google ndee. Ngam danndude ɗeen ɗemɗe kulanaaɗe maayde ko ɓooyaani, google lelnii eɓɓaande «Ɗemɗe paayaaɗe» (Langues en danger). Ko lowre internet nde alaa ko woni darnde mum so wonaa ɗuum : «hisnude, ƴeewde e wostondirde seedeeji ɗemɗe paayaaɗe e waɗde wiɗtooji jowitiiɗi e ɗeen ɗemɗe.»
Lowre ndee ɓurata toppitaade ko wallitde danndude ɗemɗe ɓooyɗe ɗe haalooɓe ɗum en ɓuraani ujunnaaje neɗɗo.
Wideyoo ina e lowre hee, paamninoowo eɓɓaande ndee « So en ndenndinii doole katanteeji winndere ndee kala, eɗen ɗaminii waɗde daawal mawngal e nder hare ngam kaɗgol won ɗeen ɗemɗe majjude. Amin ɗaminii ma on tawtu min ».
Hol ko laawi Google ?
Laawi Google ko e yonta men hannde oo, ɗemɗe winndere ndee keewɗe ina kulanaa majjude. Ɗemngal noon so majjii, ina wayino ko ngalu mawngu majji. Kala ɗemngal majjungal, yahdata ko ngalu pinal keewngu, kam e aadaaji e donaaji e gannde siyaas, safaara walla gannde puɗi. Ɗum wayi ko no majjugol ciirol tagoore nii.
E wiyde haralleeɓe, ɗoo e hitaande 2 100 (duuɓi 90) feccere e ɗemɗe kaaleteeɗe hannde ɗee ko nattooje haaleede.
Yeru, wonande Muritani, ɗemngal ‘Imragen‘ en, hulanaa, to Senegaal, ‘Baïnounk Gubëeher‘, to Mali ‘ɗemngal Tebul Siñ‘ ekn… Ɗemɗe bayɗe no ‘ɗemngal Senaaga en’ (e Muritani) walla ‘Noon‘ (to Senegaal) mbayi ko no ɗemɗe ñifɗe nii…
Ngam ɓeydaade humpitaade eɓɓaande ndee, njahee ɗoo : http://www.endangeredlanguages.com


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Newsletter
Ko saɗi ko toolii e ngoo hello (page)! Si tawii hiɗon himmiri kabaruuji Misiide Network, haray huunde laawotaako on. On winnditorto tan Imeel (E-mail) mon on les ɗoo, ngam humiden jokkondiral, men nelda on kesi Misiide nden.
[newsletter]


text:
Manndelaa waɗi nguurndam mum fof ko e hare politik. E nder heen, won jikkuuji nguurndam o joginoo kaanduɗi e teskeede, so ñemmbaaka kay. Jaaynoowo gooto ine wiyee Richard Stengel sawndiimaa mo ko ɓuri duuɓi 20. Debbo harbiyanke goɗɗo, belsiknaajo, cokranooɗo sabu haɓaade apartaayd, biyeteeɗo Hélène Passtoors, ina anndunoo no feewi Madiba. Ɓee ɗiɗo ceedtiima e makko jikkuuji garooji ɗii, gontuɗi doosɗe nguurndam.
1. Hakindaade : « hakindaare Manndelaa (tawi hare ina dooki hakkunde ɓeleeɓe e raneeɓe e ciltirɗi apartaayd) wallitii no feewi leydi ndii daɗde e musiiba hare ɓesngu ».
Manndelaa waɗi nguurndam mum fof ko e hare politik. E nder heen, won jikkuuji nguurndam o joginoo kaanduɗi e teskeede, so ñemmbaaka kay. Jaaynoowo gooto ine wiyee Richard Stengel sawndiimaa mo ko ɓuri duuɓi 20. Debbo harbiyanke goɗɗo, belsiknaajo, cokranooɗo sabu haɓaade apartaayd, biyeteeɗo Hélène Passtoors, ina anndunoo no feewi Madiba. Ɓee ɗiɗo ceedtiima e makko jikkuuji garooji ɗii, gontuɗi doosɗe nguurndam.
1. Hakindaade : « hakindaare Manndelaa (tawi hare ina dooki hakkunde ɓeleeɓe e raneeɓe e ciltirɗi apartaayd) wallitii no feewi leydi ndii daɗde e musiiba hare ɓesngu ».
2. Suusde : E ñaawoore Rivonia e hitaande 1964 yuumtunde e kasoo, Manndelaa jaɓaani wulde ko takkaa koo. O wiyi ina woodi ko o takkaa « haɓanaade jojjanɗe aadee e wellitaare, haɓaade laabi sariya fenaande, haɓeede ngam ittude kiiɗal ɓesngu ».
3. Waawde heɗaade tawa ina ardii : « Ardoraade caggal », ɗum wonnoo coccorgal Manndelaa. « Gardo moƴƴo, ko neɗɗo baawɗo, mo waawnataa miijo mum, tee wiyataa tan maa yimɓe ndewa e mum. O waawat heɗaade, caggal ɗum o tonnga ko o heɗii koo, caggal ɗuum o etoo lelnude miijooji ɗii haa ɓeydoo regaade, nde o yaaɓana ferde laabi gollorɗi ; o waɗata ko no gaynaako nii tan, sibu aynirta jawdi mum ko caggal ».
4. Waawde yahdude e ngonkaaji : « Heewii nde Manndelaa wayli miijo mum e nder nguurndam mum. E miijo makko, alaa ko haawnii e ɗuum, walla ko boni heen. So o yiyii huunde ina ara tee woorotaako, o waylat miijo makko. Kono ɗuum addantaa mo waylude happannde makko. » Yeru mum ko hare makko e apartaayd. « Manndelaa meeɗaa wonde Ganndi. » Miijo makko wonnoo ko hare yamyamre, kono o wattindii ko ƴettude fetel sibu tawi o nattii yiyde feere woɗnde.
5. Yankinaare : « Woto wiy aɗa faddoo huunde nde woorataa, hay so tawii noon wonaa ɗuum njiɗno-ɗaa ».
6. Etaade faamde heddiiɓe : Nelson Manndelaa « humpitiima wonde neɗɗo ko tagoore nde geɗe mum nganndodtaako, tee ina jogii ujunnaaje ujunnaaje muuyaaɗe ». Wonande soknooɓe mo ɓee e añɓe makko ɓee, o faamii wonde « ɓee yimɓe ina njogii ɓerɗe. Ko ɓe waawnanooɓe tan yoorɓerndaagu maɓɓe nguu ».
7. Arditaade : « Manndelaa ko gardo wonnoo. Ko neɗɗo baawɗo fellitde huunde hay so tawii ina waawi soomde tanaa ». Yeru mum, ko fellitde mo ƴettude fetel ; ko noon kadi nde o felliti jaɓde haaldude e ardiiɓe apartaayd ndee.
8. Teylaade : « Heen sahaaji, so neɗɗo jeyii hoore mum, deeƴii, ina waawi ŋakkude lamɗam, kono Manndelaa hulaani ɗuum. Deeƴde no feewi e ɓuuɓde ɓurani mo heewde dille walla sekde”. Manndelaa ina faami tan, sekre e fitina ina usta doole neɗɗo, so a waawii waasde hollitde ɗum, ɓurataa heewde doole.
9. Wasaare seeɗa alaa ko bonnata. Nelson Manndelaa ina waɗtunoo no feewi hakkille e hoore mum. E nder ndee hare hakkunde makko e raneeɓe o yiɗaano ɓe ndaña e makko damal wonande ñiŋooje ɓurɗe famɗude. E miijo makko kadi ɗuum ina hollita neɗɗaagu ɓaleeɓe Afrik worgo.
B.A.B


text:
Kedde ruulde nde roɓindaa yerwaa woni tagopeeje (ɗaŋe) ɗe : Merkir (ɗiiña), Jaayre (raam), Leydi (ngaawe), Mars (mbaañ), Jupiter (rojju), Saturne (fommo), Nupton (paamte) e lebbi muumen.
Lefol kaaƴe ina hakkunde Mbaañ e Rojju haya, doole e kaaƴe janooje e tagopeeje he ko heen ummotoo, ɗum woni ko cooynotoɗen sahaaji koode ina ciirtoo jamma, nafi men tan ko doole pooɗal (sulɗaane) Rojju fooɗtata ko ɓuri heewde heen yaltina ɗe laawol Leydi.
Ɗo e duuɓi limti-limtinɗi garooji naange ina foti gasnude kuɓɓam mum, hamoo haa famɗita, ɓura kadi yaynaade, caggal ɗuum fetta, yaaja haa moɗora Leydi men, kala ko wonnoo heen e baɗte nguurndam momtoo, ina waawi ndeen tawa neɗɗo e peeje mum dañii no eggiri Ngaawe (Leydi) hoɗa e ɗaŋe (tagopeeje) goɗɗe.
Ɗum ina jokki e nokkuuji keewɗi e weeyo he, jo-e-jo fo woodat ɗo Hoodere ( naange) firtii walla fuɗɗii, ɗo tagopeeje puɗii walla pirtii, mbela ɗeen tagopeeje ina mbaɗi nguurndam? Ko naamnal ngal suwaa jaabeede taw, sabu en cuwaa yi'i de ko ina tabitinana en won'de won woodɓe ɓe ngonaa enen.
Teskoɗee: inɗe tagopeeje (ɗaŋe) gonɗe e natal ɗe ko gooto e sagataaɓe leñol ngol keɓrumi ɗe, o mbo wiye Gantanke Jallo, o wi'i ko ni fulɓe biyatno ɗee koode, eɗen njetta mbo, eɗen kadi ñaagi nde o ɓeydotoo laɓɓinan'de en ngaal ganndal.


text:
Taballeeji ko tati : Heen wootere ko tintinirde yimɓe kala ko waawi jolde (kewde). Ndeen ko jaaynoore (jaaynirde) kabaruuji. Nde tirdetee ko nguru nagge. Fulɓe mbiyi : “Nagge malaange piggal nguru mum tirdetee ko tabalde.” Ko kayre wonno e gure Fuuta fof. Nde jogii ko cabbi ɗiɗi bayɗi no ɓoole coomiraaɗe nguru nagge. Ko ɗiin nde fiyretee. Ende fiyee cabbi jaaynde, yimɓe ndennda so laamu noddii walla kabaaru keso aranii wuro ; oon sahaa rajooji ngalaa, jaayɗe binndaaɗe ngoodaano, teleeji e telefoŋaaji kam kaalaaka.
Taballeeji ko tati : Heen wootere ko tintinirde yimɓe kala ko waawi jolde (kewde). Ndeen ko jaaynoore (jaaynirde) kabaruuji. Nde tirdetee ko nguru nagge. Fulɓe mbiyi : “Nagge malaange piggal nguru mum tirdetee ko tabalde.” Ko kayre wonno e gure Fuuta fof. Nde jogii ko cabbi ɗiɗi bayɗi no ɓoole coomiraaɗe nguru nagge. Ko ɗiin nde fiyretee. Ende fiyee cabbi jaaynde, yimɓe ndennda so laamu noddii walla kabaaru keso aranii wuro ; oon sahaa rajooji ngalaa, jaayɗe binndaaɗe ngoodaano, teleeji e telefoŋaaji kam kaalaaka.
Ende fiyee so woodii maayɗo e wuro : cabbi tati so tawii ko o gorko, jeeɗiɗi so wonii debbo, ko noon kadi, so ko wullaango ummoriingu wuro woɗngo. Ceerno Joob wiyi : “So mi wirtiima genaale, mi miijoo ɓee kam ceertii e penaale, kala looɓinooɗo ma male.” Kala fiɗtaandu meeɗat maayde. Wallaahi, ɗum ko goonga. Maayde ko bettoore ? Alaa ! Ɗuum wonaa goonga. Maayde kay bettaani hay gooto. Mete en njiyaani walla nanen, sahaa fof neɗɗo ina maaya. Hol to ɓurnaaɗo ɓurɗo winndere oo woni ? En nanii mo, en njaɓii mo tawi en njiyaani mo. Tagi ɗum ko maayde. Yumma men Hawwaa e Baaba men Aadama hol to ngoni ? Maayde nawii, yantude e woɗɓe ɓe njiyno-ɗen, ngoowondir-ɗen, nganndu-ɗen njahii, ngoppii en. Ngannden ndeke en njejjitaaka, en ngoppaaka, ko pele tan ngoni ɗe kuuɓaani, lajal yottaaki. Enen fof ko en maayooɓe. “Njalla yo battane moƴƴu, Malal faloo.” Mo woni kala fadi tan ko sahaa mum ; etee o arat. Kala mo yiɗaa maayde yo salo tageede, sabu wattan guurɗo fof ko maayde. Yo ALLAAH joom ɓure e baawɗe kam e kattanɗe oo, newnan en sahtu nde yonti, cabbi tabalde tintina, wullotooɓe cooro gure, juulɓe nootoo haa keewa, peewna en, nduusa en haa yenaande (qabri), moofta en, nduwoo :
“ALLAAHUMMA akfirla huu, wa yarhamu huu. Yo ALLAH suddu mo yurmeende, daɗɗana mo yurmeende. Yo ALLAAH yurmo mo, yaafoo mo. Yoo maleykaaji yurmeende njaɓɓo mo. Woto o wonan en maayɗo deereero. Woto yeeso makko finnir mo. Woto caggal makko finnir en. Woto arjige (arsuku) makko naat leydi. Yo ALLAAH waɗtu arjige makko e ɓesgu makko. Yo ALLAAH moƴƴin koɗungu makko e jaabawol makko. So kanko nawori too moƴƴe, yo o heƴnu heen maayɓe juulɓe. So kanko tawri ɓe moƴƴere, yo ALLAAH heƴnu mo heen. ALLAAHUMMA salli alaa seyyidinaa Muhammd, wa alaa ahlihii, wa sallim. -Aamiin !”
Duwaawu ruttiree hono nii : “Yo ALLAAH winndan on baraaji. So o winndii woto momto. Yo baawɗe ALLAAH njawtin on siraaɗi. Yo neeɓ juuta on njahaani, on njahaaka. Yoo ndee ñamaande ɓooy yoɓaaka. Woto ɗum won ñamaande nii saka yoɓee. Yoo Pele mon garduɗe ɗee ngonan on umra jaɓaaɗo, pele mon kootirɗe ɗee ngonana on hajju jaabaaɗo. On njaaraama, ko ɗum tan neɗɗo (juulɗo) waawani banndi mum. So ñawii, o salmina (juuroo) ɗum, so maayii, o duwanoo ɗum.”
Ndeen e sahaaji ɓooyɗi, so ruggo maa bonɓe njaniino e nokku, wuro maa falnde walla diiwaan, ko cabbi taballeeji ganndaaɗi yimɓe tintinirtenoo. Njangu waɗii, ruggo nawii nayi, naworii aynaaɓe. Woto abbotooɓe ngoni ?
So njaru memaama, fantaŋ hoɗaama, sagataaɓe fulɓe aynaaɓe ndadoo, ndartoo. Bammbaaɗo yima daande fantaŋ : “So nayi konaama, hol to abbotooɓe ngoni ? Pullo taagoo, maagoo, ɓaggoo e calɗi jalammbaani, pullo fella jigaaje ndoomoo, pullo mo ñaamataa ko jigaaji mbari. Pullo am ko mo newe niilaaɗe daroo fella, jooɗoo fella.”
Yimooɓe gumbalaa mbiya : “So nde wiyi duƴ ! Ndee wiyi day ! Ndee wiyi jam ! Ndee wiyi bone ! Ndee wiyi wonaa ko ñalli waalata ! Ndeya wiyi wonaa ko waali ñallata. So pucci kaɓɓaama gaawe tanngila. Ee jaambaaroo ! Mo gite wuuga, mo ɓernde mbaroodi. “ Bawɗi alamari ndikkii ndiirii, jamma gunndadi waalaama : gumbalaa ina yimee, worɓe seɓɓe ina njeysa ina teɓɓoo gaawe e petelaaji, ina mantoo. Wanndiraaɓe maɓɓe rewɓe mbammbitii boloŋaaji, kuufii dingiral ina lennga, potndii koyɗe ina piya kumballi, ina njarfa ɓe, ina kaaltaa ñalaaɗe maɓɓe e jaraale maɓɓe jawtuɗe.
So naange suusii fuɗde, pucci koota e labale mum en, mbaɗa juraa juraa naata e ladde, ɓe mbiyi kadi : “Yuman jaambaaro nannga e ILLALLAAHU TAALAA, yuman kulɗo reedu fewja tawtaari. “ So konuuji nanngondirii haa les wulii, dow wulii, kammu ŋabbotaako, maayatnooɓe maayii, dogatnooɓe ndogii, yuman kulɗo waalii hawgu.” Ko ɗoo Yero Bah wiyata : “Miin dey mi laaɓaama ndeke dogdu daɗndataa. Sinno dogdu danndatno ndeen lella maayata. Sinno suuɗaare danndatno, cubballo nanngataa liingu.”
Jaambareeɓe ɓe kulataa, ndogataa, ndokkataa caggal, kaalataa ko mbaɗataa, kono kadi mbaɗataa ko kaalataa. Ɓee jaambareeɓe hulɓe gacce, suusɓe ŋaacce, ɓe njahraani artude, fellitɓe warde e wareede. Dardarel waɗii, becce mbiydii reŋku, gite mbaɗdii ŋaas. Conndi gasii, kure kuuɓii, heddii tan ko cokkondiral. Weli metti worɓe njettondirtu : fetelaaji ngontii cabbi, sagataaɓe ina nguuboo tan ina lappondira paɗe, fetelaaji haa jaambareeɓe ƴibbitii warñeende, culmii ƴiiƴam. Ruggiyankooɓe ɗalii nayi ngabbiima e sooynde, kootii to ngumminoo ina cooyi, nawaani nayi.
Buƴiri hoore nayi lotti huunaango waɗtii e lappol, aynaaɓe coomodiima e nayi, golal wontii gootal, punndi nanngii e asamaan, ɗi paytii mbalndi majji, gooleeje ndaaŋanii yumma mum en, eeleendu heewtii wuro, nayi ina kuuna, gooleeje ina njaaboo, rewɓe fulɓe ina paloo woto ñalbi koontude. Jaɓɓorɗe njaltinaama, njonngaama e jabbuwe, ɓoggi ndaasaama, ɓiraaji ndaɗaama koontinaama. Hannde kadi yanii heen, sagataaɓe fulɓe mbaɗii no ngoowi waɗde so abbaade konaaɗi ngartira, rewɓe fulɓe ndaara.
Tabalde lawɓe ko fijirteende. So nde honggaama lawɓe cummba, Mammadu Bannduru fenta hello, leewoo waɗda heen dahnde : “Saawaali yoo. . !” Saagaaji naaboo.
“Ndokkee maram saawali
– Saa waalee galle galo
– Ndokkee maram, baawaali
– O bisma mo maa, o waran maa
– Ndokkee maram, saawaali.”
Lawɓe telloo, ngama haa mbarña, Mammadu Banndu wayla njimri.
“Lawɓe ndillee ! Nganndee koy ko labbo reewi fof, ko ngorba waɗɗotoo.”
Tabalde safalɓe ko fijirteende no nde lawɓe ndee nii. En kaaliino nafoore mayre e sawru capaato.
Muusaa Aamadu Jallo


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Monthly Archives: février 2017
Tawtee e foolotiro tafugol « Meme » ngol ka Ɗemɗe Neeniije
Musiɗɓe tedduɓe, juurotooɓe Misiide,
Men hewtidii hannde kadi e kumpital mawngal, kumpital ɓamtaare Fulfulde, e jurol gannde kese. Wano woowiri non, tuma kala, men humpitay on ka ɗemngal men ngal naatiri e gannde ɗen, noddita on tawtugol e dunce ɗen, ngam semmbinnde memminannde amen nden fii ɓamtal Fulfulde.
UNESCO humpitii tiitoonde ñalaande winndere ɗemɗe neeniije ɗen 21 Fabraa’iru 2017!
Fii mawningol ñalaande Hakkunde-leyɗeere wonande Ɗemɗe Muynaaɗe Ɗen ñalnde 21 Fabraa’iru 2017, UNESCO, fedde kippunde nden fii ɗuuɗal pine e ɗemɗe.. ka aduna, okkuɓe kadi ñalaande 21 Fabraa’iru nden e hitaande kala, mawninirde ɗemɗe muynaaɗe ɗen ; wano ɓe woowiri non, humpitii tiitoonde hikkaare nden, ko faati e mawningol ɗen ɗemɗe muynaaɗe e winndere nden fof.


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Category Archives: Kumpite
Ciimtol FPU & FPUNA nder Washington: 7, 8 & 9 lewru Morso (July), 2017
Taariika
Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization (FYO). Faandaare FPU ko marde e reenude pulaagu e Fulfulde nder e yaasi leydi Sarlon ndin, e tinndingol ɓiɓɓe ɓen pulaagu janngina ɓe no ɓe heɓirta doole e cemmbe nder e yaasi leydi Sarlon ndin.
Tawtee e foolotiro tafugol « Meme » ngol ka Ɗemɗe Neeniije
Musiɗɓe tedduɓe, juurotooɓe Misiide,
Men hewtidii hannde kadi e kumpital mawngal, kumpital ɓamtaare Fulfulde, e jurol gannde kese. Wano woowiri non, tuma kala, men humpitay on ka ɗemngal men ngal naatiri e gannde ɗen, noddita on tawtugol e dunce ɗen, ngam semmbinnde memminannde amen nden fii ɓamtal Fulfulde.
UNESCO humpitii tiitoonde ñalaande winndere ɗemɗe neeniije ɗen 21 Fabraa’iru 2017!
Fii mawningol ñalaande Hakkunde-leyɗeere wonande Ɗemɗe Muynaaɗe Ɗen ñalnde 21 Fabraa’iru 2017, UNESCO, fedde kippunde nden fii ɗuuɗal pine e ɗemɗe.. ka aduna, okkuɓe kadi ñalaande 21 Fabraa’iru nden e hitaande kala, mawninirde ɗemɗe muynaaɗe ɗen ; wano ɓe woowiri non, humpitii tiitoonde hikkaare nden, ko faati e mawningol ɗen ɗemɗe muynaaɗe e winndere nden fof.
Ko teddungal e mon, facebook wowlii pular
Waɗii duuɓi tati e ko fawi, gila yarlitiiɓe men fuɗɗii firde laylatol renndo ngol facebook e Fulfulde. Ko ɓaawo nde yimɓe maghribi ɓen newnananoo huutorde ɗemngal Tamazight ngal 2013 woni ko fewjooɓe facebook ɓen eɓɓindanii naadugol ɗemɗe afriknaaje ɗen ka duncal maɓɓe. Ɓe sincani ɗum goomu wi’eteengu Facebook Translation Team, ɓen naadi heen ɗemɗe ariknaaje sappo (10). Tawano e majje gila on tuma, ɗemngal Fulfulde ngal, ngal okkiraa ton innde Pulaar-Fulfulde, ɓaawti-mun, arti Fula, ɓe sincani ngaldinngiral ka facebook e innde Translator Community for Pulaar


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Alluwal juma: Fii weendu kawsara (A propos du Kawthar)
En fuɗɗorii innde Alla, Jom Moƴƴere huuɓunde, Jom Moƴƴere heeriinde.
Yo Alla juulu e nulaaɗo makko on Muhammdu, e aali en makko, e sahaaba en ɓe deŋdaangal.
Alla daali: (Men okkii ma (Muhaamadu) moƴƴere weendu kawsara, awa juulan joomi maa (donkin on), boro ɗaa ).
Kawsara : Aaya : 1-3.
D’après Abdallah Ibn Omar (qu’Allah les agrée), le Prophète (que la prière d’Allah et son salut soient sur lui) a dit: « Le kawthar est un fleuve dans le paradis, ses bords sont en or, son cours est de perles et d’émeraudes, son sable est plus parfumé que le musc, son eau est plus sucrée que le miel et plus blanche que la neige ».
(Rapporté par Tirmidhi).
• Eggaama e Anas (Yo Alla wele mo), nulaaɗo Alla on (Yo O his) lamndano : Hol ko woni kawsara ? Ɓe Jaabii: “Ɗum ko weendu ndu Allaahu on yeɗimmi ka Aljanna; hindu ɓuri kosam rawnude, ndu ɓuri njuuri welde, hino takko mayru ɗon sonndu; daande mayru on a sikkay ko nde ngelooba”.
Umar (Yo Alla wele mo), o wi’i: Pellet ndun sondu ko hebbiniraa neema.
Nulaaɗo Alla on mo jam e kisiyee woni e mun on maaki: “Nafotooɓe ɗon ɓen hino ɓuri ndun neema”.
Fillike mo : Tirmiziyyu.
D’après Anas (qu’Allah l’agrée), le Prophète (que la prière d’Allah et son salut soient sur lui) a été interrogé sur le kawthar, il a dit: « C’est un fleuve qu’Allah m’a donné dans le paradis, il est plus blanc que le lait, plus sucré que le miel, il y a près de lui un oiseau dont le cou est comme celui d’un chameau ».
Omar (qu’Allah l’agrée) a dit: Certes cet oiseau est comblé de bienfaits.
Le Prophète (que la prière d’Allah et son salut soient sur lui) a alors répondu: « Ceux qui en mangeront seront encore plus comblé que cela ».
(Rapporté par Tirmidhi).
Timmii.
Kuɗol: Muhamma’Tafsiir SALAMBANDE
Mo Misiide Ɓamtaare
Fii diina, pinal e ɓamtaare